Pajenn:Le Gonidec - Bibl Santel pe Levr ar Skritur Sakr, eil levr.djvu/84 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/84\n6. Râg hén̄ a vézô ével brûg enn distrô, ha na wélô két pa zeûiô ar mâd ; hôgen hen̄ a choumô er zec’hor enn distrô, enn eunn douar a bili ha didud.\n7. Benniget eo ann dén a laka hé fisian̄s enn Aotrou, hag a vézô ann Aotrou da c’héd d’ézhan̄.\n8. Hag hen̄ a vézô hen̄vel oud eur wézen plan̄tet war ann douréier, hag a astenn hé grisiou étrézég al leizded, ha na vézô két saouzanet pa zeûiô ar c’hrouéz ; hé délien a vézô glâz, ha na vézô két é préder é amzer ar zec’hor ha na éhanô bikenn da rei frouez.\n9. Direiz eo kaloun ann holl dûd, ha dic’houiliuz ; piou hé anavez ?\n10. Mé eo ann Aotrou a furch ar galoun, hag a arnod ann digroazel ; a rô da bép-hini hervez hé hen̄chou, hag hervez frouéz hé vénosiou.\n11. Ével ma c’hôr ar glujar viou ha n’é deûz két dozvet, ével-sé ar fallagr a zastum madou gan̄d direizted ; é han̄ter hé zeisiou é tilézô anézhô, hag enn hé zivez é vézô diskian̄t.\n12. Trôn ar c’hloar a zô savet adaleg ar penn-ken̄ta ; léac’h hor san̄télédigez eo.\n13. O Aotrou, géd Israel, ar ré holl a zilez ac’hanod, a vézô mézékéet ; ar ré a bellai diouz-id, a vézô skrivet war ann douar, ô véza ma hô deûz dilézet ann Aotrou, feun̄teun ann douréier a vuez.\n14. Iac’ha ac’hanoun, Aotrou, hag é vézinn iac’h ; dieûb ac’hanoun, hag é vézinn dieûbet ; râk té eo va meûleûdi.\n15. Chétu hî a lavar d’in : Péléac’h éma gér ann Aotrou ? Deûet.\n16. Hôgen mé n’ounn két bét strafiḻet, oc’h heûlia ac’hanod ével va méser ; ha n’em eûz két c’hoan̄téet deiz ann dén ; té her goar. Ar péz a zô deûet er-méaz eûz va muzellou, a zô bét éeun dira-z-od.\n17. Na véz két da spoun̄t d’in, té va géd é deiz ann en̄krez.\n18. Ra vézô mézékéet ar ré a heskin ac’hanoun, ha na vézinn két mézékéet-mé : ra vézin̄t spoun̄tet-hî, ha na vézinn két spoun̄tet-mé : kâs war-n-ézhô eunn deiz a en̄krez, ha mac’h anézhô gan̄d eur mac’hadur daou-c’hémen̄t.\n19. Ével-henn é lavaraz ann Aotrou d’in : Kéa, ha choum enn da zâ é-tâl porz bugalé ar bobl, dré béhini rouéed Juda a ia hag a zeû, hag é-tâl holl bersier Jéruzalem :\n20. Ha lavar d’ézhô : Sélaouit gér ann Aotrou, rouéed Juda, hag holl Juda, hag holl dûd Jéruzalem, péré a ia ébarz dré ar persier-man̄.\n21. Ével-henn é lavar ann Aotrou : Mirit hoc’h énéou, ha na zougit két a véc’hiou é deiz ar sabbat, ha n’hô c’hasit két ébarz dré bersier Jéruzalem.\n22. Ha na zougit két a véc’hiou er-méaz eûz hô tiez é deiz ar sabbat, ha na rit labour é-béd ; hôgen san̄télit deiz ar sabbat, ével ma em eûz hé c’hourc’hémennet d’hô tadou.\n23. Hôgen n’hô deûz két sélaouet, ha n’hô deûz két dinaouet hô skouarn ; kalédet hô deûz hô fenn, évit n’am c’hlevin̄t két, ha na zigémerin̄t két va c’hélen.\n24. Hag ével-henn é c’hoarvézô : Mar sélaouit ac’hanoun, émé ann Aotrou, ha ma na zougit két a véc’hiou dré bersier ar géar-man̄ é deiz ar sabbat, ha mar san̄télit deiz ar sabbat, héb ôber labour é-béd,\n25. Éz ai dré bersier ar géar-zé rouéed ha prin̄sed péré a azézô war drôn David hag a biñô war girri ha war gézek, hi hag hô frin̄sed, tûd Juda, hag ar ré a choum é Jéruzalem ; hag ar géar-zé a vézô tudet da-vikenn.\n26. Hag é teûiô tûd eûz a gériou Juda, ha diwar drô Jéruzalem, hag eûz a zouar Ben̄jamin, hag eûz ar c’hompézennou, hag eûz ar ménésiou, hag eûz ar c’hrésteiz, péré a gasô hostivou ha viktimou, ha boéd-kennigou, hag ézañs ; hag hô c’hasô é gwéstl é tî ann Aotrou.\n27. Hôgen ma na zélaouit két ac’hanoun, ô san̄téla deiz ar sabbat, hép dougen béc’hiou, hag hô lakaad da von̄t dré bersier Jéruzalem é deiz ar sabbat ; mé a lakai ann tân enn hé fersier ; hag hen̄ a zevô tiez Jéruzalem, ha na vougô két.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/84&oldid=157198 »\nKemmoù diwezhañ degaset d'ar bajenn-mañ d'an 25 Meu 2020, da 11:38.


1 Tesalonicenses 3 CCO - Paaˉ casíiñˋ Timoteo fɨˊ - Bible Gateway\n1 Tesalonicenses 3 Chinanteco de Comaltepec (CCO)\nPaaˉ casíiñˋ Timoteo fɨˊ Tesalónica\n3 Jo̱ co̱ˈ eáamˊ calɨˈiin˜n e ninuu˜u júuˆ quíiˉnaˈ caléˈˋ catú̱ˉ, jo̱baˈ caˈɨ́ˋ dsiiˉ e guiʉ́ˉguɨ e cajá̱ˋbaa ˈñiáˈˋa fɨˊ la fɨˊ Atenas, 2 jo̱ casɨ́ɨnˉn fɨˊ na jaangˋ dseaˋ rúˈˋnaaˈ dseaˋ quiáˈˉ Dseaˋ Jmáangˉ i̱ siiˋ Timoteo. Jo̱ i̱ dseaˋ íˋ lɨ́ɨiñˊ jaangˋ dseaˋ i̱ jmóoˋ lají̱i̱ˈ˜ e iing˜ Fidiéeˇ, jo̱guɨ jmóorˋ ta˜ røøˋ có̱o̱ˈ˜ jnea˜ e guiaˋnaaˈ júuˆ quiáˈˉ Dseaˋ Jmáangˉ. Jo̱ casɨ́ɨnˉnre fɨˊ na e laco̱ˈ dsiˈeer˜ ˈnʉ́ˈˋ jo̱guɨ tíiˊ nir˜ jial seengˋnaˈ jo̱guɨ cuøˈrˊ ˈnʉ́ˈˋ bíˋ e laco̱ˈ teáangˉnaˈ teáˋ có̱o̱ˈ˜ júuˆ quiáˈˉ Dseaˋ Jmáangˉ. 3 Jo̱ casɨ́ɨnˉnre fɨˊ na e laco̱ˈ jí̱i̱ˈ˜ jaangˋ ˈnʉ́ˈˋ, dseaˋ seengˋnaˈ fɨˊ na fɨˊ Tesalónica, nijmɨtúngˆ óoˊnaˈ có̱o̱ˈ˜ jaléˈˋ iihuɨ́ɨˊ e móoˉnaˈ uíiˈ˜ e nɨlɨ́ɨngˊnaˈ dseaˋ quiáˈˉ Dseaˋ Jmáangˉ. Dsʉco̱ˈ nɨñíˆbɨˈ e dseángˈˉ nɨsɨˈíˆbaˈ e nidsingɨ́ɨngˉnaaˈ iihuɨ́ɨˊ uíiˈ˜ e lɨ́ɨngˊnaaˈ dseaˋ quiáˈˉ Dseaˋ Jmáangˉ. 4 Jo̱ nɨñíbˆ ˈnʉ́ˈˋ guiʉ́ˉ e lajeeˇ e taam˜bɨ́ɨˈ fɨˊ na có̱o̱ˈ˜ ˈnʉ́ˈˋ, cajmóˈˆbaaˈ ˈnʉ́ˈˋ júuˆ e dseángˈˉ nidsingɨ́ɨmˉbaaˈ jaléˈˋ iihuɨ́ɨˊ uíiˈ˜ e lɨ́ɨˊnaaˈ dseaˋ quiáˈˉ Dseaˋ Jmáangˉ, jo̱ lajo̱b lɨ́ɨˊ e calɨ́ˉ. 5 Jo̱ co̱ˈ lahuɨ́ɨmˊ calɨˈiin˜n calɨñiiˉ júuˆ quíiˉnaˈ, jo̱baˈ casɨ́ɨnˉn Timoteo fɨˊ na e laco̱ˈ calɨñiiˉ jial seengˋnaˈ lají̱i̱ˈ˜ fɨˊ teáangˉnaˈ có̱o̱ˈ˜ Dseaˋ Jmáangˉ. Co̱ˈ jmoobˉ jneaˈˆ fɨˈíˆ fɨng song fii˜ i̱ ˈlɨngˈˆ casíñˈˋ ˈnʉ́ˈˋ fɨˊ gaˋ. Dsʉco̱ˈ fɨng song lajo̱, jaˋ e ta˜ nilɨˈíingˆ lají̱i̱ˈ˜ ta˜ quíˆnaaˈ e nɨcajmóˆnaaˈ jee˜ ˈnʉ́ˈˋ fɨˊ na jóng.\nMɨ˜ caguiéngˈˉtu̱ Timoteo fɨˊ Atenas\n6 Dsʉˈ lanaguɨ nɨcagüeamˈˉ Timoteo e jaiñˈˊ fɨˊ na fɨˊ Tesalónica, jo̱ quié̱e̱rˋ jmangˈˉ júuˆ guiʉ́bˉ quíiˉnaˈ e teábˋ teáangˉnaˈ có̱o̱ˈ˜ júuˆ quiáˈˉ Dseaˋ Jmáangˉ jo̱guɨ e ˈneáamˋbaˈ dseaˋ rúngˈˋnaˈ. Jo̱guɨ jíngˈˉguɨ Timoteo e contøømˉ dséngˈˊ óoˊ ˈnʉ́ˈˋ jneaˈˆ, co̱ˈ eáamˊ ˈneáangˋnaˈ jneaˈˆ, jo̱guɨ eáamˊ iing˜naˈ nimáang˜tu̱ˈ jneaˈˆ laco̱ˈguɨ jneaˈˆ ii˜naaˈ e nineeng˜tú̱u̱ˈ ˈnʉ́ˈˋ. 7 Jo̱ lajo̱b lɨ́ɨˊ, dseaˋ rúˈˋnaaˈ, e jee˜ jaléˈˋ iihuɨ́ɨˊ e íingˈ˜naaˈ có̱o̱ˈ˜guɨ e jmángˈˋ dseaˋ gaˋ jneaˈˆ, jee˜ jo̱b quiéengˋ e jmiˈiáangˋ dsiˋnaaˈ mɨ˜ calɨne˜naaˈ e teáˋ teáangˉnaˈ có̱o̱ˈ˜ júuˆ quiáˈˉ Dseaˋ Jmáangˉ. 8 Jo̱ mɨ˜ calɨne˜naaˈ e jo̱, jo̱baˈ cuøˈˊguɨ bíˋ jneaˈˆ lají̱i̱ˈ˜ fɨˊ té̱e̱ˉnaaˈ có̱o̱ˈ˜ Dseaˋ Jmáangˉ. 9 Jo̱baˈ ɨˊ dsiiˉ jial cuǿøngˋ e nicuǿøˈ˜naaˈ Fidiéeˇ jmiguiʉˊguɨ guiˈmáangˈˇ uii˜ quíiˉ ˈnʉ́ˈˋ jo̱guɨ uii˜ quiáˈˉ e jmiˈiáangˋ dsiˋ jneaˈˆ uii˜ quíiˉ ˈnʉ́ˈˋ fɨˊ quinirˇ ˈñiaˈrˊ cajo̱. 10 Jo̱guɨ uǿøˋ jmɨ́ɨbˋ dseángˈˉ mɨ́ɨˈ˜naaˈ Fidiéeˇ e nijmɨcó̱o̱ˈr˜ jneaˈˆ e nineeng˜tu̱ rúˈˋnaaˈ fɨˊ na caléˈˋ catú̱ˉ, jo̱guɨ e nijmɨcó̱o̱ˈˇguɨ́ɨˈ ˈnʉ́ˈˋ jial laco̱ˈ nisíngˈˉguɨˈ teáˋ có̱o̱ˈ˜ júuˆ quiáˈˉ Dseaˋ Jmáangˉ cartɨˊ niˈiéˈˋ quíiˉnaˈ laco̱ˈ sɨˈíˆ.\n11 Jo̱ mɨ́ɨˈ˜naaˈ Fidiéeˇ i̱ lɨ́ɨngˊ Tiquíˆiiˈ do có̱o̱ˈ˜ Fíiˋnaaˈ Jesús, e nijmɨcó̱o̱ˈr˜ jneaˈˆ e laco̱ˈ nilíˈˋnaaˈ nineeng˜tu̱ rúˈˋnaaˈ caléˈˋ catú̱ˉ fɨˊ na fɨˊ Tesalónica. 12 Jo̱guɨ mɨ́ɨˈ˜naaˈ Fíiˋnaaˈ Dseaˋ Jmáangˉ e nijmɨcó̱o̱ˈr˜ ˈnʉ́ˈˋ e nilɨˈneáangˋguɨˈ dseaˋ rúngˈˋnaˈ lɨ́ˈˆ lajaléngˈˋ dseaˋ laco̱ˈguɨ jneaˈˆ eáamˊ ˈneáangˋnaaˈ jaléngˈˋ ˈnʉ́ˈˋ cajo̱. 13 Jo̱guɨ mɨ́ɨˈ˜naaˈr cajo̱ e nijmɨcó̱o̱ˈr˜ ˈnʉ́ˈˋ e laco̱ˈ jaˋ nilɨtúngˉ áaˊnaˈ lají̱i̱ˈ˜ fɨˊ nɨteáangˉnaˈ có̱o̱ˈ˜ Dseaˋ Jmáangˉ, jo̱guɨ e nilíingˉguɨˈ dseángˈˉ dseaˋ quiáˈˉ Tiquíˆiiˈ Fidiéeˇ i̱ joˋ dseeˉ seaˋ quiáˈˉ fɨˊ quiniˇ dseaˋ do mɨ˜ nitɨ́ˉ íˈˋ e nigüéengˉtu̱ Fíiˋnaaˈ Jesús fɨˊ jmɨgüíˋ la co̱lɨɨng˜ có̱o̱ˈ˜ jaléngˈˋ dseaˋ quiáˈrˉ. Jo̱ lajo̱b ˈnéˉ lɨti˜.


Buhez ar Sent/1894/Jakez - Wikimammenn\nBuhez ar Sent/1894/Jakez\n◄ Kristina Jakez Anna ►\nAnn ebestel all, o veza klevet ar pez o doa great Salome hag he daou vab, a ieaz drouk ennho. Mes hor Zalver a gemeraz tro ac’hano da rei d’ezho eur gentel gaer var ann humilite : « — Rouaned ar bed-ma, emezhan, hag ar re a zo e penn ar boblou, a ra ho mistri d’ar re a zo dindanho ; evidhoc’h-hu, arabad e d’ehoc’h ober evelse. Mes ann nep ac’hanhoc’h a fell d’ezhan e ve savet eunn deiz dreist ar re all a dle brema beza ho zervicher, hag ann nep en deuz c’hoant da veza eunn deiz ar c’henta a dle brema en em zelc’her er renk izela. »\nJezuz-Krist a gasaz sant Jakez ganthan var menez Thabor ; mes divezatoc’h her c’hasaz ganthan ive d’ar jardin Olived. Var menez Thabor e tiskouezaz d’ezhan ar sked dudiuz euz he c’hloar er baradoz, hag er jardin Olived e reaz d’ezhan beza test euz he anken hag euz he angouni. Setu aze petra ra Doue peurvuia e kenver he vrasa mignouned. Da genta, ho c’has var ann Thabor, da lavaret eo, e ro d’ezho evel eunn tanva euz a joauzded ann env. Neuze e kavont peb tra eaz, peb tra skanv, hag e redont gant joa enn hent he c’hourc’hemennou. Mes goudeze e kas anezho ive d’ar jardin Olived, da lavaret eo, e ra ann neuz d’en em denna dioutho, hag e lez ann denvalijenn da goueza var ho spered, ann enkrez hag ar spount da c’hounit ho c’houstians, hag eur mor a c’houervder da veuzi ho c’haloun. Eneou kristen, mar d-emaoc’h er stad-se, ne rit van ebed ha dalc’hit mad ato d’ho tevosionou ha d’ho teveriou a relijion. Doue a glask hebken gouzout petra dal ho vertuz, ha mar bezit fidel d’ezhan enn despet d’ar zec’hor, d’ar ienienn ha d’ann nec’hamant a zantit e diabarz ennhoc’h, bezit sur ne zaleo ket d’ho rekoumpansi enn eur zigas adarre ar peoc’h enn ho spered hag ar joa enn ho kaloun hag enn ho koustians, evel ma tigas ann hanv varlerc’h ar goanv ha ma laka ann heol da bara a nevez goude eur goall varr-amzer.\nAdtapet diwar « https://br.wikisource.org/w/index.php?title=Buhez_ar_Sent/1894/Jakez&oldid=28349 »\nKemmoù diwezhañ degaset d'ar bajenn-mañ d'an 30 Du 2011, da 17:16.


Hyder Ali, pe Haidar Ali (Dodballapur, c. 1722-1782 Chittur) a oa un ofiser indian, muzulman chiit, hag a zeuas da vout penn-brezel ha gouarnour Rouantelezh Maisor, pe Mysore, ur vro dizalc'h e mervent India, e dibenn an XVIIIvet kantved.\nHaidar Ali, engravadur gant Pierre Adrien Le Beau, e 1762.\nAn amiral gall Pierre Suffren gant Hyder Ali en 1783. Engravadur gant J.B. Morret, e 1789\nGant e vab Tipu Sultan e stourmas a-enep ar Saozon a glaske teurel o c'hrabanoù war su India.\nMab e oa da Fateh Haidar Alî Mohammad, a lavare diskenn eus ar profed Mahomed, hag a oa mab d'ur fakir, muzulman soufi, eus Panjab. Daous ma ne ouie ket lenn en devoa perzhioù splann ha spered lemm a-walc'h da sevel betek penn stad Maisor.\nSoudard e oa e servij ar raja (roue) Krishnaraja Wadiyar II, a daolas pled e oa ur brezelour kadarn. E-kerzh seziz Devanhalli en 1749, e sachas Haidar evezh Nanjirâj, ministr ar raja, hag anvet e voe da ofiser uhel. Adaozañ a reas arme Maisor, ha pourveziñ ar soudarded gant dafar heñvel ouzh hini ar Saozon hag ar C'hallaoued. En 1757 e voe anvet da bennjeneral\nAdtapet diwar « https://br.wikipedia.org/w/index.php?title=Hyder_Ali&oldid=1962077 »


Abrege eus an Aviel/Chapistr 28 - Wikimammenn\nAbrege eus an Aviel/Chapistr 28\n◄ Evit sul ar C’hasimodo Evit an eil sul goude Pasq Evit an drede sul goude Pasq ►\n2. P. Ha beza ez-omp ni dênvet mad ha fidel dezàn ? Ur Pastor mad a gar e zênvet, o c’hundui a ra d’ar guella peuri ; querzet a ra arauzo evit o zenna voar e lerc’h ; o difen a ra ouz ar bleizi ; guervel ha clasq a ra ar re dianquet, hac exposi e vuez evito. Un hevelep Pastor en em acquit ervad eus e zever hac a verit beza meulet.\nMæs considerit penaus Jesus-Christ, pehini eo ar Pastor fidel, ar Pastor mad dre excellans, a ra evidomp muy infinimant evit quemense. Hor c’haret a ra, hac hor c’haret en deus a bep eternite ; pourvei a ra d’hon oll ezomou quen spirituel quen temporel, hor maga a ra gant e Gorf sacr hac e Voad precius ; disquez a ra deomp an hent eon eus an Eê dre e exempl ha dre e zoctrin divin comprenet en Aviel ; querzet a ra arauzomp gant e Groas ; hon difen a ra ouz an drouc-speret, hor c’hlasq a ra pa vezomp faziet voar an hent mad, hor guervel a ra dre e inspirationou hac e Graçou da zistrei davetàn, ha roet en deus e vuez evit miret na vijemp collet.\nO Pastor carantezus, peguer bras eo ar sourci a guemerit ac’hanomp ! Piou a ouffe compren ho madelez hac ho carante ? Pebes actionou a c’hras na dleomp-ni quet da renta deoc’h ?\nPa hoc’h eus ar vadelez da veilla continuelamant voarnòn, grit dre ho cras ma ho considerin ha ma ho carin bepret evel ma Fastor carantezus ; grit na chelaouin nemet ho mouez ; grit din querzet gant joa en hent eus ho Courc’hemennou, douguen va c’hroas voar ho lerc’h, hac hoc’h heulia partout elec’h ma plijo gueneoc’h.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_28&oldid=94985 »\nKemmoù diwezhañ degaset d'ar bajenn-mañ d'an 8 Du 2016, da 17:33.


Pajenn:Marigo - Buez ar Saent.djvu/428 - Wikimammenn\nPajenn:Marigo - Buez ar Saent.djvu/428\nfurnes, dre he oad ha dre he vertuz. Beza e devoa ganti un nizes dezi hanvet Febronii, pehini e devoa maguet ha desquet ebars er gouent adalec an oad a dri bloaz. Febronii goude beza bet instruet en ur plaç quer santel, ne fallas quet dezi sortial anezàn, hac en em rentas Leanes er memes couent, e pelec’h e cunduas ur vuez fervant ha mortifiet meurbet.\nN’e devoa nemet naontec vloaz pa zeuas quêlou da Sabapolis penaus e teue dy ar Prefet Lysimaq hac ar Bar-ner Seleen gant un urz terribl abers an Ampalaer Diocletien evit distruja ar Gristenien. An neventi-ze a lequeas un desolation vras etouez an oll : pep-unan en em guze pe a sortie eus a guær : an dristidiguez hac ar gonsternation a oa c’hoas brassoc’h etouez al Leaneset paour-ze var ar poent d’en em separi, heb gouzout pelec’h e alsent mont : gouela a reent hac hirvoudi, mæs o brassa anquen oa ar gombat a santent en o c’halon etre an desir da rei o buez evit ar feiz, hac ar spount ho devoa na vizent trec’het gant an horrol eus an tourmanchou.\nAr Superiores pehini e devoa ur gouraich dreist he sex ha dreist he oad, a zisclerias d’he Merc’het penaus e lese gant-o al liberte da sortial ha da glasq o surete e lec’h-all, mæs penaus hi a oa resolvet da zeport ar maro en he c’houent, re eürus c’hoas emezy, da c’hallout achui he buez dre ar verzerinti. Febronii a lavaras ive, gant ur vouez ferm ha couraichus : chom a rin amâ didan protection Jesus-Christ hac hini ar Verc’hes Vary ; petra a allàn-me da zesirout avantajussoc’h eguet scuilla va goad evit va Salver adorabl ?\nAr barner Seleen pehini a oa un den cruel, a reas en effet massacri un nombr bras a gristenien ; hac, evel ma clevas coms eus a Febronii, e cassas soudardet d’e c’hlasq, en ur esperout ober dezi cench feiz ha Religion, dre ma voa c’hoas yaouanc. Ar Santes a oue quemeret en he c’houent. He moëreb a lavaras neuse dezi : iit, va merc’h, disquezit ez-oc’h Pried dign da Jesus-Christ, ha roït din ar gonsolation,\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/428&oldid=134552 »


Ret-é studial eit hanaüein Jesus, hac er hemér aveit scùir - Wikimammenn\nRet-é studial eit hanaüein Jesus, hac er hemér aveit scùir\nJ.-M. Galles, 1829 (p. 180-183)\n◄ Ag er garanté a zeliamb en dout doh Jesus Ret-é studial eit hanaüein Jesus, hac er hemér aveit scùir A vonheur ur famille a bratiq er vertu ►\nYa me mab, mem brassan occupation oai assai hanaüein Jesus, ha mem brassan soin quemér scùir ar nehou. Revou ehué hou studi gobér méditation ar vuhé Jesus, eit quemér scùir ar nehou.\nTroeit ól hou soin hac hou ç’attantion d’en tu-zé. N’en dès a abiltæt véritable meit hani Jesus. N’hou péet enta quin mæstre meit ou.\nJesus a zou ur Roué péhani é hunan a vérit bout inouret guenoh. En inour a oulen guenoh surtout a ranteoh tehou, é ma pratiqueoh er vertuïeu en dès pratiquet.\nExaminet hui-memb liés a hui a zou haval doh er scùir bras-cé, quênt ma veoh examinet ar er memb scùir dirac tribunal en Eutru Doué.\nEr garanté en dès bet Jesus aveit oh é en dès ean douguet de rein deoh quement a exampleu a humilité, a batiantæt, a aboeissance. Héliet-ind dré garanté doh t’ou ; ha mar cavet poén don er gobér, hou péet-ean é peb amzér dirac hou teulegat.\nEn tout ha partout asséet, quement èl ma vou possible deoh, bout haval doh t’ou. Mar pédet, laqueit dirac hou teulegat é hred hac é attantion én amzér ag é béden ; mar det d’en Ilis, quêrhet èl d’ou guet dévotion, hac eit gobér de Zoué er sacrifice a hanoh hou ç’hunan.\nMar conzet é compagnoneah en dut, chonget penaus en er groai Jesus, guet péh modesti, guet péh doustér.\nEit héli Jesus, douce hac humble a galon, ne vurmuret quet a gaus d’hou souffranceu, ha rantet er mad aveit en droug ; pelleit doh en inourieu ag er bed-men, a câret bout dispriset.\nJesus n’en dès chet clasquet hum goutantein ean-memb. Ne glasquet én hou ç’ol œvreu meit gloër en Eutru Doué hac accomplissein é volanté.\nN’en dès stad erbet ag er vuhé en dès passet ar en doar ne offre deoh un instruction benac. É vuhé cuhet, èl é vuhé public, a zou aveit é disciplet véritable ur vamen a bep sort instructioneu.\nJesus a zou en hent, er uirionè hac er vuhé. N’éellet cavouit meit én é exampleu en hènt é péhani é teliet quêrhet, er uirioné a zeliet cheleu, hac er moyandeu de gonservein er vuhé a hou ç’inean.\nÉn ol occasioneu é péré é éellet hum gavouit, goulennet guenoh hou ç’hunan petra en devehai groeit Jesus, petra en devehai laret, hac hum réglet ar er scùir a ra deoh én é gonzeu hac én é œvreu.\nHui a ouï péh inclinationeu, péh desirieu ha péh santimanteu en deoai. Examinet péré é hou ré ; comparaget-ind doh t’ai hac hum gorriget. Mæs hou péet chonge penaus ne vou quet én un dé en hum gorrigehet hac é tehet de vout haval doh Jesus-Chrouist.\nJesus a zou ur scùir quer parfæt, ne zehér jamæs de vout parfætemant haval doh t’ou ; mæs ol en déieu ag er vuhé a zeli bout impléet é assai donnet de vout haval doh t’ou én un dra-benac.\nHac èl ne éellér en dout er bonheur de zonnet de vout haval doh Jesus hemb græce Jesus memb, ne zeliér passein dé erbet ag er vuhé hemb hé goulen guet-ou.\nAdtapet diwar « https://br.wikisource.org/w/index.php?title=Ret-é_studial_eit_hanaüein_Jesus,_hac_er_hemér_aveit_scùir&oldid=105831 »\nKemmoù diwezhañ degaset d'ar bajenn-mañ d'an 16 Eos 2017, da 18:59.


Tremenet eo ar Redadeg dre Gemperle\nPublié le 26/05/21 8:35 -- mis à jour le 26/05/21 08:35\nredadeg ba Kemperle :\n180 a dud etre 5e vintin ha 7e30 : sot eo ar Vretoned ! Met degas a ra startijenn d'an holl dud o deus bevet an darvoud, daoust d'ar c'hovid, daoust d'ar gwask graet d'ar yezh, daoust da bep tra...\nNullet an eurvezhioù redek da noz, met 'pad an deiz emaint o redek e bro Leon, bro Dreger, war ar maez, e kerioù, ur mor a dud e Brec'h dec'h, tud prest, d'an eur, laouen, gant ar mousc'hoarzh a bad abaoe 2008, bloavezh kentañ ar Redadeg.\nNe ra ket berzh evel an Tour de France ? N'eus ket a-walc'h a dud tro dro d'an hent ? Ne vern, youl a zo, ul liamm, ur chadenn, tud a labour asambles evit lavarout e vez komzet e brezhoneg er vro-mañ, labouret e vez, hunvreet e vez e brezhoneg. Bugale vihan Breizh a gan e brezhoneg, a zesk anv al loened e brezhoneg, ar mat, ar varzhoniezh, ar fizik...\nNeuze tudoù, deuit niverus da Wengamp disadorn evit diskouez, fraezh ha sklaer, ne c'hellimp ket anduriñ blabla flapflap tud Pariz !


Alys Bro-C'hall - Wikipedia\nAlys Bro-C'hall (1160 – c. 1220), a oa ur briñsez c'hall, ha kontez Vexin. merc'h e oa d'ar roue gall Loeiz VII (1120-1180), ha d'e eil pried Constanza Kastilha. Hanterc'hoar e oa da Fulup II.\nHanterc'hoar e oa da Marie de Champagne hag Alix de France, bugale Loeiz hag Eleanora Akitania, ha c'hoar yaouankañ Marguerite Bro-C'hall. O mamm a oa addimezet d'ar roue saoz Herri II. Pemp sizhun goude marv Constance, o c'henel Alys, ec'h addimezas ar roue da Adèle Champagn, ha ganti en doe daou vugel all, hag en o zouez ar mabig a deuas da vout Fulup II.\nE Genver 1169 e voe sinet un emglev etre ar rouaned Loeiz ha Herri evit dimeziñ Alys, merc'h Loeiz, da Richarzh, mab Herri. Ha kaset e voe Alys, eizh vloaz dezhi, da Vro-Saoz, hervez ar c'hiz.\nMarv Herri II[kemmañ | kemmañ ar vammenn]\nGoude marv e dad Herri II Plantagenêt, d'ar 6 a viz Gouhere 1189, e voe degaset Alys d'e vab Richarzh da Rouen, en C'hwevrer 1190. En 1191 e kasas keloù da roue Bro-C'hall, he breur Fulup II, ne oufe ket dimeziñ d'ar briñsez c'hall abalamour d'an dizenor a oa warni hervezañ.\nEn aner e klaskas Fulup he reiñ da bried da Yann Dizouar, breur yaouankoc'h Richarzh.\nA-benn ar fin e timezas anezhi d'an 20 a viz Eost 1195 da Guillaume II Talvas (war-dro 1178-1221), kont Ponthieu. Evel argouroù e roe kontelezh Eu, kontelezh Arques hag ur brestadenn 5000 mark.\nMarie de Ponthieu (a-raok 1199 - † 1250), a zimezas div wech:\nda Simon de Dammartin († 1239), kont Aumale ha Dammartin, hag a oa pennhêr kontelezh Ponthieu;\nda Mathieu de Montmorency († 1250).\nJean II de Ponthieu (1199 - † 1214) .\nAdtapet diwar « https://br.wikipedia.org/w/index.php?title=Alys_Bro-C%27hall&oldid=1627201 »\nKemmoù diwezhañ degaset d'ar bajenn-mañ d'an 12 Meu 2015, da 17:36.


Ricardo Faty a zo ur c'hoarier mell-droad ganet ar 4 a viz Eost 1986 e Villeneuve-Saint-Georges. Goude bezañ bet rakstummet 3 bloaz en INF Clairefontaine, e zeas d'ar Racing Club de Strasbourg e miz Even 2002. Breur Jacques Faty eo, hag a zo international espoir français. E Gouhere 2006 e echu e c'hevrad gant Strasbourg, sinañ a ra neuze gant an AS Roma (Italia) hag a bresto anezhañ e miz Gouhere 2007 d'ar Bayer Leverkusen. Met e e miz Genver 2008, kuitañ a raio ar Bundesliga evit bezañ prestet en FK Naoned.\nC'hoari a raio evit ar wech kentañ gant skipailh mell-droad Naoned a-enep Sedan evit kib ar C'hevre. Ne c'hoario nemet e fin ar c'hrogad en un doare mat, met c'huitañ a raio pa tenno er pal. E-kerzh e eil c'hrogad gant skipailh Naoned, ar wech kentañ e oa dezhañ c'hoari e Ligue 2, e lak ur pal gant ar benn goude ur c'hard eur c'hoari, a-enep Brest (gounezet 2-1 gant Naoned).\n1999 - 2002 : INF Clairefontaine Frañs\n2002 - 2006 : RC Strasbourg Frañs\n2006 - 2007 : AS Roma Italia\n2007 - Genver 2008 : Bayer Leverkusen Alamagn\nAbaoe Genver 2008 : FK Naoned Frañs\nGwellañ c'hoarier e Festival International Espoirs de Toulon e 2006\nTrec'hour Festival International Espoirs de Toulon e 2007\nEtrevroadel gall -17, -18, -19, -20, hag Espoirs.\nFichenn Ricardo Faty e skipailh Frañs\nAdtapet diwar « https://br.wikipedia.org/w/index.php?title=Ricardo_Faty&oldid=1667470 »\nKemmoù diwezhañ degaset d'ar bajenn-mañ d'an 12 Her 2015, da 19:03.


Plasenn an Amann - Kemper (BR)\nDegemer Ober anaoudegezh gant Kemper Glad Un nebeud lec’hioù da weladenniñ Plasenn an Amann\nGwechall e veze anvet plasenn ar C’holoennoù, ha plasenn an amann-pod da c’houde. Eno e veze gwerzhet amann goañv gwechall – a oa sall-put da virout anezhañ pell amzer e podoù krag. Ar blasenn a c’hallfe bezañ adanvet plasenn an Tiez-krampouezh bremañ, rak en em astenn a ra o leurennoù war ul lodenn vat anezhi.\nTalbennoù an tiez o bannoù koad (17vet kantved) zo aozet gant postoù eeun a voe bihanaet o c’horbelladur ar muiañ ar gwellañ ; e mein eo ar mogerioù kostez evit parraat ouzh an tan a begañ a di da di. Daou di chalonied (niv. 4 ha 6 straed al Lise) eus ar 16vet kantved e greunit o deus un nor stumm ur grommell-baner dezhi, gwaregoù hag ur c’hinkladur kaer gant delioù war barlennoù ar prenestroù.\nEn niv. 1 eus ar straed-se ez eus unan eus an tiez frammoù koad bihanañ a zo e Kemper. Un estaj zo hepken, un talbenn pignon e frammoù koad hag a sko war ar straed hag un talbenn e mein a sko war ar blasenn hag a zo, evit gwir, ur voger hanterek kozh, hag a ziskouez e voe brasaet ar blasenn meur a wech a-hed an amzer.\nEn niv. 3 eus ar blasenn-se e weler un ti e vannoù koad heverkeus an doare-se da sevel tiez er 17vet kantved : mogerioù harz-tan a laka ar c’horbelladur war wel, postoù a-serzh tost-kenañ an eil re d’ar re all hag ur sabler kinklet gant dent bihan.\nWar ar blasenn-mañ, a oa liammet gwechall ouzh skolaj ar Jezuisted gant ar straed anvet straed al Lise en deiz hiziv, e oa ar mouller Guillaume Leblanc o labourat, evel m’eo diskouezet gant ur blakenn hag a voe engravet en e anv e 1683, en adraoñ an ti a zo e traoñ ar blasenn (niv. 13 straed ar C’hig-sall) hag a zo kinklet e dalbenn gant ur mozaik a vrude gwin Kervourc'h.\nAl levrioù moullet gant an ti-moullañ a veze graet dreist-holl evit ar skolaj hag en o zouez e oa levrioù relijiel ivez, e brezhoneg a-wechoù.


Strollad Kumunour Albania (1991) - Wikipedia\nStrollad Kumunour Albania (1991)\nStrollad Kumunour Albania (en albaneg: Partia Komuniste e Shqiperise: PKSh) a 'zo anv ur strollad komunour marksour-leninour bet krouet en Albania e 1991 da heul un diarann e diabarzh Strollad Labour Albania, deuet da vezañ Strollad Sokialour Albania.\nFashizmi troket në dyert e Evropës ("Skeiñ a ra ar faskouriezh ouzh dorojoù Europa") gant Hysni Milloshi, embannet gant "Zeri i se Vertetes" (Niv. 334, mis Genver 2006), kelaouenn Kuzul-Kreiz Strollad Komunour Albania\nSevel a ra ar Strollad a-du gant linenn bolitikel Enver Hoxha ha Strollad Labour Albania hag ezel e oa eus Kuzuliadeg Etrebroadel ar Strolladoù hag Aozadurioù Marksour-Leninour (Unaniezh & Stourm).\nAr Strollad komunour kentañ an hini e oa oc'h enskrivañ e anv war restr ofisiel ar strolladoù politikel e 1998 goude ma'c'h eas da get ar Republik Sokialour e 1991. En dilennadegoù evit Parlamant Albania e 2005 e oa bet tapet gant ar Strollad 8.901 mouezh (0,7%) ha dileurad ebet.\nEmbannet e vez gant ar Strollad ar gelaouenn Zëri i së Vërtetës ("Mouezh ar Wirionez").\nE penn ar Strollad emañ Hysni Millosh ha Nexhmije Hoxha, intañvez Enver Hoxha, a zo ezel anezhañ ivez.\nE 2002 da heul un disrann e diabarzh ar Strollad ec'h en em glevas an izili aet kuit eus Strollad Kumunour Albania gant tud all evit adsevel Strollad Labour Albania.\nE 2006 da geñver ur C'hendalc'h Unvanidigezh ec'h en em deuzas Strollad Komunour Albania, Strollad Labour Albania ha strolladoù komunour all e diabarzh Strollad Komunour Albania, ha dilennet Hysni Milloshi da benn ar strollad nevez-unvanet-se.\n"Yaouankizoù Komunour Albania" eo anv kevrenn yaouankizoù ar Strollad.\nAdtapet diwar « https://br.wikipedia.org/w/index.php?title=Strollad_Kumunour_Albania_(1991)&oldid=1475846 »\nKemmoù diwezhañ degaset d'ar bajenn-mañ d'an 4 Ebr 2013, da 20:30.


Pajenn:Ar Prat - Nozveziou an arvor, 1909.djvu/40 - Wikimammenn\nPajenn:Ar Prat - Nozveziou an arvor, 1909.djvu/40\nc’hae ket penaos e oa bet frealzet en doare harlu-ze gant karantez ha stagedigez tud ar geriaden-ze, Sonj mat he devoa ive eus ar bromesa great d’ezo da vonet eur wech d’o gwelet. Araok pell e sevenas he c’homz.\nAn deiz ma tizroas Tereza da Gloc’harz a oe eun deiz kaer.\nAn holl a yeas e prosesion da zigemeret ar baron hag e verc’h betek ar groaz savet gant Tereza he-unan. Ar baron hag e verc’h a oe teneraet o c’halon oc’h adgwelet ar groazig-se e leac’h oant en em gavet o daou. Eur zell great gant an demezel ouz ar groaz, hag eun nebeudig komzou lavaret ganti e pleg skouarn he zad a deuas da veza eur vammen a levenez evit Kloc’harziz. Hag, e gwirionez, ar baron a zavas e vouez da lavaret d’an dud vat-se e felle d’ezan sevel, e leac’h kroaz Tereza, eur c’halvar bras, ker kaer hag hini Plougastell.\n« Fellout a ra d’in, e talc’hfac’h sonj atao ac’hanoun hag eus va merc’h. Bep gwech ma teuot da bedi dirak ar c’halvar-ze e teuio sonj d’eoc’h eus an amzer m’edo va merc’h o chom en ho touez ; ha mar hoc’h eus karet anezi e gwirionez, c’houi a bedo eviti hag evit he zad. »\nAr bobl a eur vouez a lavaras meur a wech e karient ar baron hag e verc’h, hag e vijent bepred anaoudek d’ezo.\nEvel ma c’heller kredi, derc’hel a rejont d’o ger, ha dizale e oe gwelet eur c’halvar eus ar re gaera o sevel war an dachen e leac’h m’edo ar groazig koad. Houma a oe lakeat en iliz da veza miret. Biskoaz paresioniz Kloc’harz na deujont da bedi dirak o c’halvar hep lavaret ivez eur bedennig bennak evit ar re o doa e zavet. Hanvet eo bet zoken tri pe bevar c’hant vloaz Kalvar Tereza.\nAdtapet diwar « https://br.wikisource.org/w/index.php?title=Pajenn:Ar_Prat_-_Nozveziou_an_arvor,_1909.djvu/40&oldid=158377 »\nKemmoù diwezhañ degaset d'ar bajenn-mañ d'an 10 Ebr 2020, da 15:47.


José de Ribera - Wikipedia\n(Adkaset eus Giuseppe Ribera)\nSilenos mezv, 1626, Museo di Capodimonte, Naplez.\nHunvre Jakob (1639).\nAr Pavgamm, 1642\nJosé de Ribera (Játiva, 12 Genver 1591 - 1652) a oa ul livour spagnol eus ar XVIIvet kantved.\nAnavezet e oa ivez evel Jusepe de Ribera ha Giuseppe Ribera en italianeg, hag ivez evel Lo Spagnoletto (ar Spagnolig), dre ma sine e daolennoù "Jusepe de Ribera, español" hag e oa bihan e vent.\nUn arzour spagnol a bouez eo bet, goude ma en deus labouret pell amzer en Italia, ken e vez sellet outañ evel un arzour italian.\nUnan eus livourien veur Europa ar XVIIvet kantved e oa ha levezonet en deus livourien eus Italia kenkoulz evel re eus an Izelvroioù, ha laosket en deus e roud don en arz Spagn.\nPa erruas en Italia edo nevezenti an doare-livañ hervez Caravaggio o vleuniañ, o keveziñ gant an doare roman ha bolognesat a oa o neveziñ ar gizioù klasel. Abalamour da se e tibabas ober gant an "teñvalerezh" degaset gant ar Flamanked hag Izelvroiz a oa e Roma d'an ampoent, met daoust da se e teske ober gant stummoù kaer ar bed klasel.\nEn em stummañ a reas o studiañ liverezh meur an Azginivelezh italian a voe mestroniet gantañ buan. Un dra all a lak anezhañ da vout disheñvel eus livourien spagnol e amzer eo e anaoudegezh eus an henamzer klasel, unan eus diazezoù al liverezh barok europeat.\nAdtapet diwar « https://br.wikipedia.org/w/index.php?title=José_de_Ribera&oldid=1833569 »\nKemmoù diwezhañ degaset d'ar bajenn-mañ d'an 13 Ebr 2019, da 15:30.


1943 e Breizh - Wikipedia\n1943 e Breizh\n../.. 1937 1938 1939 1940 1941 1942\n1944 1945 1946 1947 1948 1949 ../..\n1920 1930 - Bloavezhioù 1940 - 1950 | 1960\n1942 e Breizh - 1943 e Breizh - 1944 e Breizh\nKinnig a ra ar Comité Consultatif de Bretagne ur raktres statud emrenerezh evit Breizh da c'houarnamant Vichy.\n29 a viz Genver: bombezet eo Montroulez gant ar Royal Air Force pa glaske distrujañ ar pont-meur, lazhet e voe 39 bugel hag o skolaerez er skol Itron-Varia Lourdez, ha 27 den nann-soudard all.\n23 a viz Mae : arvest kentañ gant Bodadeg ar Sonerion e porzh Breujoù Breizh, e Roazhon, gant ar c'hwec'h ezel kentañ Dorig Le Voyer, Efflam Kuven, Robert Marie, Ifig Hamon, René Tanguy ha Polig Monjarret.\n15 a viz Gouere : digoradur ofisiel ar Skolaj Aogust Brizeug e Talbont, e-kichen Ploermael, gant prefed rannvro Roazhon Jean Quenette hag izili ar c'h-Comité Consultatif de Bretagne. Pal ar skol-hañv-se e oa stummañ kelennerien ar c'hentañ hag an eil derez war ar brezhoneg ha war istor ha douaroniezh Breizh.\n4 a viz Gwengolo: lazhet eo Yann Bricler (kenderv da Olier Mordrel) gant ar Rezistañs e Kemper.\n11 a viz Du: sinet eo, etre Célestin Lainé hag ar c'horonal Hartmut Pulmer, kendivizad diazezañ ar Bretonische Waffenverband der Sicherheitsdienst, da lavaret eo ar Bezen Cadoudal.\n1añ a viz Kerzu : Abel Bonnard, ministr an Deskadurezh e gouarnamant Vichy a grou un arnodenn vrezhonek diret evit sertifikad dibenn ar c'hentañ derez.\n12 a viz Kerzu: lazhet eo an aotrou Yann-Vari Perrot gant ar Rezistañs e Skrigneg.\nBarzhonegoù gant Roparz Hemon,\nDictionnaire breton français gant Roparz Hemon,\nEn ur rambreal gant Yann-Vari Kerwerc'hez,\nHervelina Geraouell gant Abeozen,\nKleier Eured gant Roparz Hemon,\nKorf an den gant Pêr Denez,\nLe Vannetais unifié. Prononciation, grammaire et vocabulaire gant Roperzh ar Mason,\nMarvailhoù Loened gant Abeozen,\nMonuments historiques, Monuments naturels et Sites classés de Bretagne gant André Dézarrois (galleg),\nTraoniennoù ha kaniennoù-mor gant Lan Devenneg,\nTrema an heol o sevel gant Yann-Fañch Kaba.\nAdtapet diwar « https://br.wikipedia.org/w/index.php?title=1943_e_Breizh&oldid=1856741 »\nKemmoù diwezhañ degaset d'ar bajenn-mañ d'an 17 Du 2019, da 18:09.


Buhez ar Zent. pages 46, 47, 48. Encyclopédie Marikavel.\npages 46, 47, 48\nMes abred, e skiant-natur, sklerijennet gant gras Doue, a reas d'ezan anaout ne oa ket eno ar wirione.\nDre ma save en oad ha ma tigore e spered, e veze ar zonj-man dalc'h-mat ouz heu diarbenn : « Evit petra eman an den war an douar » ? An dud, endro d'ezan, na glaskent nemet tec'hel arôk al labour ha bevan en o êz. « Mes bezan eur pennad blaveziou eürus ha pinvidik ha mervel goude, n'on ket evit kredi, eme Hiler, n'en deve an den netra ken d'ober. Kaeroc'h galvedigez evit ze a dleomp da gât. Ha koulskoude, ar relijionou pagan, gant o niver bras a zoueou, n'hallont ket rei d'in ar respont war gement-se. A dra zur, eun Doue a zo, ha n'eus nemetan, hag an Doue-ze a dle bezan krouet ac'hanomp evit e c'hloar hag e zervich. »\nE oa ar zonjou-ze o redek dre e spered, pa deuas, dre brovidans Doue, levr ar Skritur-Zakr da gouezan etre e zaouarn. Eno e kavas an Doue a glaske. Anaout a reas ar wirione eus ar relijion gristen, ha hepdale, e bried, - hiviziken e c'hoar, - e verc'h Abra hag hen a oe badezet.\nAbarz nemeur, e varvas eskob Poitiers, ha kristenien kêr, leun a zoujanz evit vertu ha deskadurez Hiler, a zibabas anezan da zerc'hel e blas. Hiler a souzas muian m'hallas, mes red e oe d'ezan senti ouz mouez ar gristenien. Eur wech eskob, e labouras gant aked da gelenn e bobl; ne oa den ken helavar hag hen en e amzer. Lakat a reas e holl galon hag e holl spered da bellât diouz e eskopti hereziou an Arianed, stlabeet neuze etouez ar gristenien. An heretiked-ze, o vezan grêt eur c'honsil en kêr Beziers, Hiler a yeas di hag a ziskouezas d'eze frêz ne oa ket ar wirione gante. Kemer a rejont aon rak e zeskadurez, hag, evit kaout peuc'h dioutan, ec'h alijont an impalaer Konstanz da harlui anezan er Friji. Ar zant a zigemeras urz an impalaer gant joa, evel an Ebestel hag ar verzerien, p'o deveze eun dra bennak da c'houzanv evit Jezuz-Krist. Chom a reas pevar bla pell diouz e eskopti. Epad an amzer-ze, e skrivas war myster an Dreinded daouzek levr eus ar re gaeran. Tud ar vro a oa troet gant an Arianed, mes Hiler a gavas brao an tu da ziskouez d'eze e fazient, ha diazezan a reas en o zouez rouantelez Jezuz-Krist.\nPennou-bras an Arianed en em vodas en Konstantinopl. Hiler a skrivas d'an impalaer eul lizer evit goulenn bezan lezet da zisput oute. Mes an heretiked ne gredjont ket digemer e c'houlenn, hag evit kas anezan diwar o hent, e rojont da gredi d'an impalaer ne oa mat nemet da lakat freuz ha tabut en broiou ar zav-heol, hag e vije gwelloc'h lezel anezan da zistrei d'e eskopti. Kemer a reas hent ar gêr.\n« Neuze Bro-C'hall a-bez, eme sant Jerom, a vriataas an hini an evoa bet an trec'h war an heretiked. »\nEnor a veze grêt d'ezan en kement kêr ma tremene. Poitiers, dreist-oll, a reas d'ezan eun digemer dispar. « Pep-hini, eme Fortunat, a grede bezan adkavet e dad, ha zoken e vro, rak, e keit ha m'oa bet dianket Hiler, ar vro ne oa mui ar vro evit ar re a oa chornet enni, ken bras oa an dienez anezan. »\nEiz vla c'hoaz e c'houarnas e bobl. Goude bezan labouret da greski dre ar bed gloar Jezuz-Krist, e varvas, leun a veritou, er bla 366. Ar rniraklou a c'hoarvezas war e ve a zisklerias e zantelez. Enoret eo bet a-viskoaz evel sant, hag er bla 1851, hon Tad Santel ar pab, Pi IX, a lakas anezan en renk Doktored an Iliz.\nAn darn vrasan eus an dud a ya d'an ifern, eme ar pab Beneat XIV, n'eont di nemet abalarnour n'ouzont ket ar gwirionezou a zo red da anaout evit mont d'ar baradoz.\nEvit mont d'ar baradoz, eo red anaout ha kredi ar pemp gwirione-man :\n2° En Doue e zo tri ferson : an Tad, ar Mab hag ar Spered-Glan; an dra-ze eo myster an Dreinded.\n3° Ar Mab, an eil ferson eus an Dreinded, a zo deut davevan war an douar, 1900 vla zo. Kemeret an eus eur c'horf hag eun ene henvel ouz non re; e hano eo an Otlrou Jezuz-Krist. Jezuz-Krist a zo Doue ha den asamblez : an dra-ze eo myster Mab Doue en em c'hrêt den.\n4° Goude bezan bevet tri bla lia tregont war au douar, Jezuz-Krist a zo maro war ar groaz evit dasprenan an holl dud, o miret diouz an ifern ha digeri d'eze dorojou an nenv, da vihanan, ma vevont en gvvir gristenien : an dra-ze eo myster Mab Doue maro war ar groaz evit hon dasprenan.\n5° Pa varvfomp, hon ene divarvel en em gavo dirak Doue, a vezo barnet war ar mad ha war an droug he devo grêt, ha grêt d'ezi mont, herve he meritou, d'ar baradoz pe d'an ifern, elec'h ma chomo da virviken.\nEur c'hristen, evit bevan evel m'eo dleet, a dle gouzout ouspen, dindan envor :\n1° Ar Bâter, an Ave Maria, ar Gredo.\n2° Gourc'hemennou Doue ha re an Iliz.\n4° Ar pez a zo red da anaout evit bezan barrek da glevet mat an oferen, d'ober eur govezion vat, d'ober eur gomrnunion vat.\n5° Deveriou slrisan ar stad a vue e ver enni.\n6° An dever a zo da bedi, dreist-oll eu dentasion.\nLaket eta an treo-ze en ho sperejou. Arabad eo d'ac'h o ankouat gwech ebet ; grêt diouz ma zo merket enne. Ar re n'o gouezont ket, hag i gouest d'o gouzout, pe o anave heb o c'hredi, pe heb ober diouz ma zo merket enne, n'hallont kel bezan absolvet en lez-varn ar binijen, ha mont da zaoulinan ouz an dôl zantel, na mont d'ar baradoz !


Filmoù da skignañ - Daoulagad Breizh brezhoneg\nFILMOU DA SKIGNAN\nUn teulfilm sevenet gant Soazig Daniellou\n2015 / 52 mun / Brezhoneg istitlet e galleg\nTeulfilm / 2015 / 52 mn\nKenbroduet gant Gwengolo Filmoù ha France 3 Breizh Brezhoneg istitlet e galleg\nUr road movie a gas ac'hanomp da heul Gael le Ny, ul luc'hskeudenner ezel eus ur gevredigezh a vignoniezh etre Breizh hag ar Gurded. D'e heul hag e gamaladed e kroger gant ur c'hest evit dizoloiñ ar Gurded en o stourm evit ijinañ an demokratelezh en o bro. Loc'hañ a reer eus Diyarbakir, kêr-benn Kurdistan Turkia, ur vro a glaske c'hoazh e miz Ebrel 2015, treiñ ar bajenn gant poan, goude bloavezhioù a vrezel gant an arme turk. En ur dremen dre kampoù e lec'h m'o deus ar repuidi bevet ar pezh a c'hell diskouez mab-den pa vez en e euzhusañ, ez aer betek talbenn ar brezel etre Kurded Siria ha Daesh, e-mesk paotred ha merc'hed yaouank, a vez o stourm evit argas ar varbariezh ha krouiñ un demokratelezh nevez a rofe plas d'an holl plac'h pe paotr, kurd, arab pe armenian, muzulman pe gristen. Nevez-amzer Kurdistan a reont eus ar stourm- se.\nAn dianav a rog ac'hanon, savet gant Avel Corre, produet gant Tita Productions, ken-produet gant Brezhoweb, Tébéo, TébéSud ha TVR35 gant sikour Rannvro Breizh, PROCIREP/ANGOA hag ar CNC - 2014 / 20 mn\nO vale emañ Anita e-barzh ur porzh-mor. Dilaosket he ziegezh ganti. Noziñ a ra. En-dro dezhi, givri-houarn sklêrijennet, uzinoù o teurel o moged e-barzh bannoù gouloù, hentoù-houarn dizimplij evel hent bale. Staliet e-kreiz an daolenn-se, ur roulotenn, tommder ha livioù stag outi. Tostaat a ra Anita outi...\nSkignañ : Tita Production\nDevezh ar brini, ur film savet gant Jean-Christophe Dessaint\nFilm-bevaat / Frañs / 2012 / 1 eurvezh 35\nE deun ar c’hoadoù, e-lec’h ma vev loened gouez ha speredoù o fennoù loened, emañ ar Mab Kourjez, ur paotrig saovaj, o vevañ. Desavet eo gant e dad, ur pezh mell gwaz e varv ramz, chaseour meur ha debrer kig a bep seurt. Ur vevenn zo d’ar bed, zo bet lâret a-viskoazh gant an Tad d’e Vab, ha penn ar c’hoadoù eo ar vevenn-se. Padal, un deiz bennak, evit klask sikour d’e dad bet gloazet, ec’h a ar paotrig en tu all d’ar vevenn. Er gêriadenn dostañ e ra anaoudegezh gant Madenn, merc’h ar medisin a ra war-dro soagnal an Tad. Ganti e tesk kement tra zo da c’hoût war ar bed nevez-se, e-lec’h ma ne wel ket an dud ar seblantoù. Roñfled a welont atav, ha kontet e vez gante eo an Tad ur roñfl, just a-walc’h. Daoust ha tadoù e-giz ar re all eo ar roñfled ?\nUr film tennet hag azasaet diwar romant Jean-François Beauchemin\nAdvouezhiañ e brezhoneg: Dizale\nDarempred evit skignañ : Daoulagad Breizh - 02 98 92 97 23\nTeulfilm / 2013 / 26 mn / Brezhoneg istitlet e galleg\nSevenet gant Mikael Baudu / Produet gant Gwengolo Filmoù\nKaset e vezer e-kreiz ur c'hefridi skoazell e Palestinia gant Riwana, ur studierez war ar medisinerezh a ya da heul daou vedisin eus Brest, Dominique Le Nen ha Jean Branellec. Surjian ortopediour eo an eil, anesteziour eo egile, mont a reont o daou ingal, da dremen un nebeut sizhunvezhioù pep bloaz, evit skoazellañ ezhommeien ar broioù all pa vez ar gumuniezh etrebroadel o sellet e-kichen. En teulfilm-mañ e heulier anezho en Ospital Khalil Suleiman e Jenin, just e-kichen ur c'hamp repuidi palestinat a voe adsavet goude bezañ bet peurzistrujet gant arme Israel e 2002. Un emgav gant Palestiniz eo ivez, en o buhez pemdez hanter-hent etre peoc'h ha brezel.\nSevennet gant Soazig Daniellou\nKentañ film-hir faltazi e brezhoneg, savet gant ur skipailh holl-vrezonegerien.\n(2013 / 1h38 / Brezhoneg istitlet)\nDistro eo Gwenn da Lann Vraz, ul ledenez gouez eus aodoù Breizh. Deuet eo en-dro gant ar soñj kuzh adkavout Mark, karantez he yaouankiz. Met e penn mirva naturel ar vro emañ bremañ Mark, ha bec’h ‘zo savet etrezañ ha familh Gwenn, saverien istr a rumm da rumm…\nDarempred evit skignañ : Kalanna Production\nUn teufilm sevenet gant Ronan Hirrien / Produet gant JPL Films\n52 min / 2013 / Brezhoneg istitlet e galleg\nE Breizh, evel e lec’h all en Europa, e kaner. Nebeutoc’h nebeutañ koulskoude, rak gweloloc’h e vez kavet selaou « kanerien wir » war ar radio pe war un i-pod.\nEr film-mañ ec’h en em vod Breizhiz - Yann-Fañch Kermener, Brigitte Kloareg, Loïc Jadé – ha Finlandiz – Pekka Huttu-Hiltunen, Kristina Kuusisto – evit klask asambles aesaat treuzkas ar glad kanet e brezhoneg, hag e finneg e Karelia Finland ha Rusia. Kement-mañ a reont tost da zaou c’hant vloaz goude ma oa bet lakaet war wel ar gwerzioù kozh gant lenneien, e penn-kentañ an XIXvet kantved, pa voe embannet ar « c’h/Kalevala » e 1835, bet dastumet e Karelia, hag ar « Barzaz Breiz » e 1839, bet dastumet e Breizh. Eus ur festival d’unan all, eus ur gentel d’unan all e reomp anaoudegezh gant ar glad kanet-se. Gant an dreizherien memor filmet e klaskomp gouzout perak ha penaos treuzkas ar memor kanet, d’ar vugale koulz ha d’ar re vras ?\nFilm faltazi / 1e41 / Bro Iwerzhon / 2010\nTennet diwar fedoù gwirion eo ar gomedienn-se, a gont istor Ernesto, ul loman Kolombian a ya e garr-nij da flastrañ war ur gêriadenn a Vro-Iwerzhon. Ne oar ar paotr tamm ger saozneg ebet anezhañ. Anaoudegezh ouzh Paco a ra, ur paotrig nav vloaz, kastilhaneger nemetañ ar vilajenn, a zeuio da vezañ troer egile.\nDaskemmañ a ra Paco buhez ha tremened douetus an aerloman, o kontañ da gement hini ez eo Ernesto un haroz, un den a vrud, peadra da sevel annezidi ar gêriadenn asambles gantañ evit ma vo savet e garr-nij en-dro.\nAdvouezhiet eo bet ar film e brezhoneg gant Dizale e fin 2012. Ur ral dra avat, n'eo ket bet eilet ar film e galleg c'hoazh.\nRoll klok ar filmoù\nFilmoù er vediaoueg\nFilmoù da brenañ


Journal de Renaud Camus, samedi 10 octobre 2015\ncréée le dimanche 11 octobre 2015, 19 h 41\nmodifiée le dimanche 11 octobre 2015, 19 h 47Plieux, samedi 10 octobre 2015, une heure moins vingt du matin. J’ai eu l’occasion, dernièrement, de frayer avec deux groupes d’hommes qui se trouvaient compter, dans leurs ~~~~~~, ~~~~ ~~~~~~~~~~~ ~~~~~~~~~~ ~~~ ~~~~~~ ~~~ ~~~ ~~~~~ ~~~~~~ ~~~~~~~~. ~~~ ~~~~~ ~~’~~~~~~ les maçons, ici, ~~~~~, ~~~~ ~~~ ~~~~~~~~~~ ~~~~~~~, ~~~~~~ ~~~ ~~~~~~ ~~~~~ ~~~ ~~~~~~~~~~~~~ ~~~~~~~~~~ ~~~~~ ~~~ ~~~~~ ~~~ ~~~~ ~~~~~~~~~~~~~ ~~~~~~~~. ~~~ ~~~ ~~~~~ ~~~~~~ ~~~~ ~~~~~~~ ~~~~~ ~~~~ m’ont reçu à ~~~~~~~ ~~~ ~~ ~~ ~~~~~~~ ~~~~~~ : ~~~~ ~~~~~~~~ ~~~~ ~~~~~~ ~~~~~~~~~~~~~, ~~~~~ ~~~~~ ~~~ ~~~~~~, ~~~~~~ ~~~~, ~~~~~~~~ ~~~~~ ~~~~~~~~~~~, ~~~ ~~~~~~~~ ~~~~~ ~~~~~~~~ ~~~~~ ~~ ~~~~~ belle allure. Il ~~~ ~~’~~~~~~~~~ ~~~~ ~~ ~~~~~~~~~~~ ~~~~~~~ d’identitaires, ~~~~ ~~~~ ~~’~~~~ ~~~~ ~~’~~~~~~~~~~~ ~~ ~~~~~~ ~~~~~~~~~~, ~~~ ~~~ ~~’~~~~ ~~~~~ ~~~~~~~~~~~~ ~~~~~~~~~~~. ~~~~~~~~~ ~~~~ ~~~~~ ~~~~~~~~~~~~~~ ~~~~~, ~~~~~~~~~~~~~, c’est-à-dire qu’ils ne ~~~~~~~~~~~~~~ ~~~ ~~~~~ ~~~~ ~~~~~~~~~~~~ ~~~~ ~~~ ~~~~~~~~~ ~~ ~~~~~~~ ~~~~ “~~~~~~~~” ~~~ ~~~ ~~~~~~~ ~~~~~~~~~~~~ ~~’~~~~~~~~~~ ~~~ ~~~~~~ ~~~~, ~~~~~~ ~~~~~, ~~~~~~ ~~~~~~~~~, ~~~~~~~~~~, ~~~~~~~~ ~~~ rangers. Les identitaires ~~~~~~~~~ ~~~~~~~~ ~~~ ~~~~~~~~~~ ~~~~~ ~~~~ ~~~~~~~ ~~~~~ ~~~~~ ~~~~~~~~ ~~~~ ~~~~, ~~~ ~~~~~~~~~~, ~~~~~ ~~~~~~~~, ~~~~~~~~~~~ ~~~~~~~ ~~~~~~ ~~’~~~~ ~~~ ~~~~~ ~~~~~~ ~~~~ ~~~ ~~’~~~~~~~~~ ~~~~~, et dont on ~~~~~ ~~~~~, ~~~ ~~~~~ ~~~~~ ~~ ~~’~~~~ ~~~, ~~~’~~~~ ~~~~~~~~~~~~ ~~~~~~~~~~~ ~~~~ ~~~~~~~ ~~~ ~~~~~~~~~~~~ ~~~ ~~~~ ~~~~~~~ ~~’~~~~~~~~~~ ~~~ ~~~~~~ ~~~~. ~~~~ ~~~~~ ~~~~~~~~, ~~~~~~~~, ~~~~~ découplés, virils, élégants, ~~~~~ “~~~~~~~~~ ~~~ ~~~~~~-~~~~~~-~~~~-~~~~~~~” ~~~, ~~~~~~~~~~ ~~~ ~~~~, sexy.\nOr ~~’~~~~ ~~~~~ ~~~~~~~~~~ ~~~~~~~~~~~~~~, ~~~ ~~~~~ ~~~~~~~~~~~~~~~~. ~~~ ~~~~~~~, ~~~ ~~~~~~~ ~~~~~~~ ~~~~~~~ ~~~~~~~, ~~~~ ~~~ ~~~~~ ~~~~~ entre autres choses, ~~~~~~ ~~~~~~~ ~~~~ ~~~~~~~~, ~~~~ ~~~~~~~ ~~~~~~~~~~~~~~~~. ~~~, ~~~~~ ~~~ ~~~~~~~~, ~~~ ~~~~~ ~~~~~ ~~~~~~~~~ ~~~~ ~~~~ ~~~~~~~ ~~~~~~~~~~ ~~~~~~~~ ~~~~~ ~~~~~~~~~~~~~, ~~~~~~~~~~ ~~~ ~~~~~~~~, ~~~~~~~~, ~~~~~~~~, éteints qu’ils sont ~~~~ ~~~ ~~~~~~~~~~~ ~~~~~~~~~~~~ ~~~~ ~~~~~ ~~~~ ~~~~~~~~ ~~~~~ ~~~ ~~~~~~, ~~~~ ~~~~-~~~, vingt-quatre ~~~~~~~ ~~~~ vingt-quatre. ~~’~~~~~~~~~~ ~~~~ ~~~~~~ ~~~~~ ~~~ ~~~~~ ~~~~~~~ ~~~ ~~~~~~~~ ~~~~~~~~~~~~, dont on jurerait ~~~’~~~ ~~~~~ ~~~~~ ~~~~~~, ~~’~~~~ ~~~ ~~~~~~~~~ ~~~ ~~~~~~~ boloss, ~~~ ~~~~~~~ ~~’~~~~~~~ : ~~~~ ~~~~~~~~~~ ~~~~~ ~~~~ ~~~~~~~ ~~~~ ~~~~ ~~~~~~~~~ ~~~~~~~~~~~~~ ~~~ ~~’~~~~~~, ~~~~ ~~~~~~~~~~ ~~~~~ les imbécilise par ~~~~ ~~~~~~ ~~~ ~~~~~ ~~~ ~~~~~ ~~~~~~~~ ~~~~~ ~~’~~~~~~~~~~ ~~~ ~~’~~~~~~~~~ ~~~ ~~~ ~~~~~~~~~~~~~~~ (~~~~ ~~~~~ ~~~~ ~~~~~~ ~~~ ~~~~~ ~~~~~~), ~~~~~ ~~~ ~~~~~ ~~~~~ ~~~~ ~~~~~~~~~ et les dévirilise ~~~~ ~~~~ ~~~~~~ ~~~~~~~~~ ~~~~~ ~~~~~~~ ~~~ ~~~~~~ ~~~ ~~~~, ~~~ ~~~~~~~~~~~~~~~~ ~~~ ~~’~~~~~~~~~~~~~~~~~~ ~~~~~~~~~, ~~~~~ ~~’~~~~~~~~~~~~ ~~~~~~~~~~~~. ~~~ ~~~~~~ ~~~~~~~~~~~ ~~~~~, ~~~ ~~~~~, ~~~~~~~ ~~~ ~~~~~~~-~~~~ par sa famille ~~~ ~~~ ~~~~~~~~~~~~~, ~~~~~~~ ~~~~ ~~~ ~~~~~~~~ ~~~~~ ~~~~ ~~~~~~~~~~ ~~~~~~~~~~ ~~~ ~~~~~~~~ ~~~ ~~~ ~~~~~~~~~~ ~~~~~~~~~~~ ~~~ ~~~~~~~~~~~, ~~~~~~~~~~~~ ~~ ~~~ ~~~~~~~~ ~~~ ~~~~~~~~~~~ ~~~~~~~. ~~~ n’est pas étonnant ~~~~~ ~~~~ ~~~~~~~~~~~ ~~~’~~~ ~~~~~~ ~~~ ~~~~~, ~~~~ ~~~ ~~~~~, ~~~~~, ~~’~~~~-~~-~~~~~ ~~~ ~~~~~~, ~~~~ ~~~~~~~~~ ~~~~~~, ~~~~~~~ ~~~~ ~~~~~~~~, ~~~~~~~~~~~ ~~’~~~~~~~~~ ~~~~ ~~~ ~~~~~ ~~~~ ~~~~~~~~~~ de prolétarisation générale ~~~ ~~’~~~~~~~~~~, ~~ ~~~~ ~~~~~~~~~~~~~ ~~ ~~~~, ~~~~~ ~~~ ~~~~~~~~, ~~~~~ ~~~ ~~~~~~~~~, ~~~~~~~ ~~~~~ ~~~ ~~~~~~~ ~~~ ~~~~~ ~~’~~~~~~~~~~~, ~~~~~ ~~~ ~~~~~~~~~ ~~~ ~~~~~ ~~~ ~~~~~ nettement arabisante de ~~~ phrase.\nJ’ai ~~~~~~~~~ ~~~~ ~~~~~~~~~~~~~ ~~~~~ ~~~ ~~~~~ ~~~~ ~~~~~~ ~~~~~~~~ ~~~ ~~~ ~~~~~ ~~~~~ ~~’~~~~~~~~~ ~~~ ~~~ ~~~~~~ ~~~~~ ~~’~~~~~~~~~~. ~~~~~~~~~ ~~~~~, ~~~ ~~~~ ~~~~~~ ~~~ mode qu’il était, ~~~~~~ ~~~~~~~ ~~~ ~~~~~ ~~ ~~~ ~~~~~~, ~~~ ~~~~~ ~~~ ~~~ ~~~~~~~~~ ~~~~~~~~~~~~~ ~~~~ ~~~~~~~~~~ ~~~~~~~~~~~~ ~~~ 1931 :\n« Ma ~~~~~~, ~~~~~ ~~~~~~~ démodés ».\nÊtre ~~~~~~~ ~~~ ~~~~~~~~~ ~~~~, ~~~ histoire. La République ~~~~~~~~~~~ ~~~ ~~~~~ ~~~~~~~ ~~~~ ~~~~~~~ ~~~ ~~~~~ ~~~ ~~~~~~~~~ ~~~~~ ~~~ ~~~~~~ ~~~~ ~~~~ ~~~~~~ ~~~~~~~~ ~~~~ ~~~. ~~~ ~~~~~~~ ~~~~~~~~~~~ ~~~~ ~~~~~ ~~’~~~~~ ~~~~~~~~~~~~~ ~~~~~~~, de ne pouvoir ~~~~~~~~~ ~~~~~~~ ~~~~~~~ ~~~ ~~~~~~, ~~~~~ ~~~~ ~~~~~~~~~~~ ~~~ ~~~~~~~~~~~ ~~ ~~~~~~~~ ~~~~ ~~~ ~~~~~~~~~ ~~~~~~~~~. ~~~~~ ~~~~~ ~~~~ ~~~~~~~~~~~~~~~~ ~~~~ ~~~~~ ~~~~~~~~, ~~~ ~~~~~~ ~~~~~~~ ~~ l’ouest, dans la ~~~~~~~~~ ~~~~~~~ ~~~ XXe ~~~~~~~ ; ~~~ ~~’~~~~~~~~ ~~~~ ~~~~~ ~~~~ ~~~~ ~~~~~ ~~~~~~~~~~ ~~~ ~~~~~~~~ ~~~~~~ ~~~~~~~~~~~ ~~ ~~~ ~~~~~ ~~~~~~ ~~~~~~~~~, ~~~~~~~~~ ~~~ ~~~~~~~, ~~~~~~~~~ ~~~~~ un enthousiasme un ~~~~ ~~~~~~~~~~ ~~~~ ~~~ ~~~~ ~~. ~~~~~~~~~ ~~~~ ~~~~~ ~~~~~~~ ~~~ ~~~~~~~~ middle-brow : ~~~~~~~ ~~~~~~ ~~~~~~~~~~ ~~~~~~~~~ ~~~~~~~~~~~~ ~~ ~~~~~ ~~~~ ~~~~ ~~~~~~~~~~~~~ ~~~~~~~~~~~~~ ~~~~ ~~~ ~~~~~~~~~~ aucun désir véritable, ~~’~~~~-~~-~~~~~ sexuel (~~~ ~~~~~~ ~~~ partie).\nAujourd’hui ~~~ ~~~~~ ~~~~~ ~~~~~~~~~~~, ~~~~~ ~~’~~~~~~~~~~~~~ ~~~~~~~~~~~~ ~~~ ~~~ ~~~~~~~~~ ~~~~~~~~~~, ~~~ ~~~~ ~~~~~~~ ~~~ ~~~ ~~~~~ ~~~ ~~~~~ ~~~ ~~~~~~, chez les garçons ~~~~~~ ~~~~~ ~~~~ ~~~~~~~. ~~~ ~~~~~~ ~~~~ ~~ ~~~ ~~~~~, ~~~ ~~~~~~ ~~~~~~~~~ ~~~~~ ~~~~~ ~~’~~~~~ ~~~~~~, ~~~ ~~~~~~ ~~~~~~~~~~~ ~~~ ~~~~~~~~~~~ ~~~~~ ~~~~~~~, ~~~ ~~~~~ ~~~~ les idéologies et ~~~~~ ~~~ ~~~~ ~~~~ ~~~ ~~~~~ : ~~~ ~~~ ~~~~~ ~~~~ ~~~~~ ~~~~~ ~~~ ~~~~ ~~~~ ~~~~~~~~. ~~~~ ~~~~~~~~~~~~ ~~~~~ ~~~~ ~~~~~~~~~~~~ ~~~ ~~~~~, ~~~~ ~~~~~~ ~~~~~ ~~~ vogue ou ne ~~~ ~~~~~ ~~~~, ~~~~~~ ~~~~ ~~~~~ ~~~~~~~~~ ~~~ ~~~~ ~~~~~~~ ~~~ ~~~~~~~~. ~~~~~~~~~~ ~~~~~ ~~~ ~~~~~ ~~~~~~~~~~~~~~~~ ~~~~~~~~~~, ~~’~~~~~~~ ~~~~~ ~~~~~~~~ ~~~~~~~~~~~~~ ~~~~ ~~~~~~~~ ~~~~~~~~~~, ~~~~~~~~ ~~~~~~’~~ liquidation. Je me ~~~~~ ~~~~~~~~~ ~~~~~~~~ ~~~~~~~~ ~~~ ~~~~~~~~ ~~~~~ “~~~~~~ ~~.~~.~~.” — “~~~~~~ Les Républicains” ~~~~~~~~’~~~~. ~~~ ~~~ ~~~~~ ~~~~~ ~~~~ “~~~~~~ ~~~~~~~~~~~” ~~~ ~~~ ~~~~~~~ ~~~~ ~~~~~ affriolant.\nStéphane Martin est la ~~~~~~~~~ ~~~~~~~~~ ~~~~ ~~’~~~~ ~~~~~~~~~ ~~~~~~ ~~~~~~ ~~~ ~~~~ sexy ~~~ ~~~~ ~~~~~~~~~~ (~~~ ~~~~~~~) ~~~~~~~~~~~~~ : ~~~~ ~~~~~~~~~~~, ~~~ ~~~~~~~~~~, ~~~ ~~~~~~~~~~~~~~ ~~ ~~~ ~~~~~~~~~ ~~’~~~ ~~~~~~~~~~~ prestigieux, à un ~~~~~~~~ ~~’~~~ ~~~~~~~~ ~~~ ~~~~~~ ~~~~~~, ~~~~~ ~~~~~, ~~~~~ ~~~ ~~~~~~~, ~~~~ ~~~~ ~~~~~~~ ~~~~~, ~~~~~~~~ ~~~~~ ~~~~~~ sexy, ~~~~~~ très sexy — ~~~ ~~’~~ ~~~~~~~~, ~~~~~ exception, aucune connotation ~~~~~~~~~. ~~~ ~~~ ~~~~~~ ~~~~~~ ~~~~~~~~~~ ~~~~~~~~~~~, ~~~~~~ ~~~~~~~ ~~~~ ~~~~~~~, ~~~~~ ~~~~~ ~~~~ ~~~~~~~~~, ~~~~~~~~~~~~~ ~~~~~~~~~~~~~~. ~~~~ ~~~~~~~~~~~~~ ~~~~~~~~~~ ~~~~ ~~~~~~~~~~~~~~~~~ ~~~~~~ ~~~~~~~~~, ~~~~~~~, ~~~~~~~, ~~~~~~~~ sur eux-mêmes et ~~~~~~~~ ~~~ ~~~~~~~~~. ~~~~ ~~~~~~~ ~~~~~~~~~~~~~ ~~~~~~~~~~~~~ ~~~~~~~~~~~~~ ~~~~~~ ~~~~~~, ~~~~~ ~~~~~~~ ~~~ ~~~~~~ ~~~ ~~~~~~ ~~~~~ ~~~~~~~ ~~~~~ ~~~~ ~~~~~~~~~~~~ ~~~~~~~~~~~~~~ ~~~ ~~~~~~~~~~~~~~~ ~~~~~~~~~. ~~~~ ~~~~~ sexy, comme peut ~~’~~~~~ ~~~~ ~~~~~~~ ~~~ ~~~ ~~~~~~. ~~~ ~~~ ~~~~ ~~~~~~~~ ~~~~ ~~’~~~~~~~~~~~~~~~~ ~~~~~~~~~ ~~~ ~~~~~ sexy, ~~~ ~~~~~ ~~~~~~~~~~~~~~~~~~ ~~~ ~~~~~~ : ~~~~~~~~~~, ~~~~~~~~~~, ~~~~~~~~~~~~, ~~~~~~~~~, ~~~~~~, ~~~~~~~~, spirituel, inattendu, plus ~~~~~~~~~~~~, ~~~~ ~~~ ~~~~~~~~~~, ~~~~~~~~~~~~~~~~~~~, ~~~~~~~~~~~~~~~, ~~~~~~~~~~~~~, ~~~~ ~~~~ ~~~~~~~~~~~~ ~~~~~~~~~~~~~, ~~~ ~~~~ ~~’~~~~ ~~~~ ~~~~~~~~~~ (~~~ ~~~~~~~~~ ~~~~ ~~~~~~~~~ sexy, ~~~~~~~~ ~~~~~~~’~~~~~ ~~~~ ~~~~~, ~~~~~~~~~~~~~ ~~~ intéressée), mais aussi ~~~~ ~~~~ ~~~~~~~~~~~~, ~~~ ~~~~ ~~~~ ~~~ ~~~~ ~~~~~~ ~~~~~.\nvoir l’entrée du samedi 10 octobre 2015 et son image dans Le Jour ni l’Heure


Ur pellgomzer eus tro ar bloavezhioù 1940\nAr pellgomz, a vez graet telefon anezhañ ivez, ger degemeret en ur bern yezhoù (eus ar gregaj τῆλε, tēle, "pell" ha φωνή, phōnē, "mouezh"), a zo un ijin pellgehentiñ hag a c'hall resev pe kas sonioù, mouezhioù tud peurgetket. Dre vras e servij da zaou zen da gomz an eil gant egile p’emaint pell pe belloc'h, miliadoù a gilometradoù a-wechoù. Hiziv an deiz eo unan eus ar binvioù a vez implijet ar muiañ er vuhez vodern.\nPa vez anv eus ar benveg e reer ivez gant ar ger pellgomzer. Pep pellgomzer en deus ur mikrofon evit komz, ur selaouell evit klevet, peadra da seniñ pe da reiñ da c'houzout evit diskouez e vez un den o klask pellgomz, hag un douchennaoueg evit ober an niverenn bellgomz a-benn tizhout an den a venner komz gantañ. Evit gallout kehentiñ e oa ret tremen dre orjal gwechall, bremañ e c'haller tremen ivez dre wagennoù radio. Pep linenn bellgomz he deus un niverenn disheñvel.\nDre vras e vez lakaet ar pellgomz da vezañ bet ijinet er bloaz 1876 gant Alexander Graham Bell, anezhañ ur Skosad hag a oa o vevañ er Stadoù-Unanet. Un toullad bloavezhioù a-raok koulskoude, e 1857, e oa bet ijinet ur benveg damheñvel gant un Italian aet d'ar Stadoù-Unanet da chom, Antonio Meucci. Savet en doa an "teletrofono" evit gallout komz gant e wreg a veze klañv war he gwele evit gallout mont e darempred ganti pa veze-eñ o labourat. Bell eo bet an den kentañ o vrevetiñ e ijinadenn.


Gouel al levrioù hag al Lenn e Tregastell\n8-9-10 a viz Gouere 2022\nAozet gant Kêr Dregastell kevelet gant Nevez Amzer Tregastell ha Kuzul ar Brezhoneg\nDigor d’an holl adalek 15 vloaz.\nAn danvez a zo dieub gant ma vo kavet en danevell an anv «Tregastell».\nArabat e vefe bet embannet an danevell a-raok.\nKas anezhi en un doare skriverezet, etre 4 ha 7 pajennad Times New Roman, brasder 12, etrelinennad 2 da levraoueg ti-kêr Tregastell\nArabat sinañ an danevell.\nAr skridoù a zo da vezañ kaset etre ar 4 a viz Meurzh hag an 31 a viz Mae 2022.\nReolennoù ar genstrivadeg danevelloù e brezhoneg a gaver war : http://www.tregastel.fr/Le-marque-plage\n- Aozet e vo Staj Kan bloaziek KEAV er Greizenn an Amzer Nevez e PLAÑVOUR, d'ar Sadorn 14 ha d'ar sul 15 a viz Mae. Kaset e vo gant Sofi an Hunseg ha Serj Bozeg.\nDiwallit : kontet eo ar plasoù, ne vo ket degemeret ouzhpenn 15 stajiad...\n- Kinniget e vo ur bourmennadenn e Sant Jakez an Enez, (Bro Dinan), d'ar Sadorn 2 a viz Ebrel.\nMizvezh al levrioù e Breizh\nDa-geñver Mizvezh al levrioù e Breizh e vo aozet un emgav gant Fulup Lannuzel ha Malo Bouëssel du Bourg e Brest, d'an 10 a viz Meurzh 2022.\nKeleier an embann niv. 25\nGeriadur brezhonek "Ar Vag"\nGERIADUR BREZHONEK AR VAG\nGouestlet eo ar studiadenn-mañ da geriadur brezhonek ar bigi, ar mor, al labour ha doare bevañ an dud a vor. Dastumet eo bet ar pep brasañ (2008 ger) eus ar gerioù ha troiennoù brezhonek a gaver er pemp levrenn c'hallek eus an oberenn Ar Vag embannet etre 1978 ha 2010 pe se.\nE pep mellad e kaver dre vras :\nAr ger e lizherennoù tev ; hag e lizherennoù stouet ar gerioù skrivet en un doare direizh ; d.s. Be Kouz, e-lec'h Bae Kozh.\nE jener, pe e rumm yezhadurel.\nAn daveoù : niverenn al levrenn ha pajenn el levrenn-se ; d.s : 1-30.\nAn arroudenn a gaver ar ger-se (pe an droienn) enni.\nAr ster roet gant Ar Vag.\nAn daveoù en un nebeud geriadurioù. Pa ne vez kavet netra enno, e vez skrivet hag islinennet : «N'eo ket bet kavet ar ger-se er geriadurioù.»\npe «N'eo ket bet kavet ar ster X gant ar ger Y er geriadurioù.»\nAr reizhskrivadenn pa vez ret (RS :...).\nE pe levrenn eus Ar Vag eo bet implijet ar ger-se ; d.s. : (1-...) ha daveoù d'un nebeud skouerioù all en unan eus al levrennoù ; d.s. : (2-115), (4-206)...\nE rann-pennad divezhañ ar mellad e vez notennet e orin, ar pellañ ma c'heller, betek ar wrizienn indezeuropek pa vez tu.\nDaveoù d'un nebeud gerioù all ; d.s. : lestr (2-368), bark (5- 172)...\nLakaet eo bet etre (kromelloù) melladoù ar gerioù gallek (121) d.s. (bombarde 1-105), a-wechoù brezhonekadurioù (34) d.s. (boëtter 1-78).\nLakaet eo bet ar sin* dirak ar gerioù n'int ket e levrioù Ar Vag, pe elfennoù : *stag, penngef ar verb distagañ ; *di-/dis- ur rakger ; *-añ dibenn-verb. Lakaet eo bet ar sin° dirak ar gerioù o kregiñ gant ur c'hemmadur : d.s. °baol pe °vaol < paol.\nE dibenn pep lizherenn eus an eil levrenn d'eben eo bet renablet diouzh un tu ar gerioù «nevez» (d.l.e. ar re n'int ket bet kavet er geriadurioù) ha diouzh un tu all ar sterioù «nevez» (d.l.e. sterioù n'int ket bet renablet er geriadurioù).\nE 2004 eo bet boulc'het ar studiadenn-mañ. Geriadurioù 'zo ne oant ket bet embannet d'ar c'houlz-se eveljust : diwezhatoc'h hon eus dalc'het kont anezho ar muiañ ar gwellañ. Al labour-mañ a c'hello bezañ klokaet gant an enklaskoù bet graet e levr-mañ levr.\nSoñjal a ra deomp e c'hello al danvez-mañ bezañ talvoudus evit kalz a dud e-touez ar studierien pe ar glaskerien. Bez' e c'heller mont donoc'h c'hoazh er studiadenn-mañ ; danvez a chom d'an neb a garo kregiñ e-barzh, pe e vefe studier, klasker, yezhoniour pe geriadurour...\n© Gildas Le Bihan\nEvit pellgargañ ar geriadur:\nPriz Langleiz 2021\nGouel al levrioù 2021


Rouedadoù sokial – Stefan Carpentier\nPenaos emañ ar bed ganeoc’h? Ganit-me e talc’h da vont. Klañvik on er mare-mañ, louzeier da lonkañ ha kement zo. An dra-se am befe gallet lavaret deoc’h war Facebook pe Twitter pe Google + n’eus ket keit-se c’hoazh. Perak ar foeltr neuze paeañ evit kaout ma blog din-me mar lakaan kement am eus da lavaret e ti embregerezhioù a ra arc’hant ouzh ma spiañ?\nAda Facebook ha Google\nAn noz all em eus klozet ma c’hont Facebook ha ma c’hont Google. Trumm em eus graet an dra-se hep lavaret da zen, da’m gwreg zoken he deus gwelet ne oa ket dimezet ken eno. Alies-mat e ran traoù evel-se, a-drumm.\nGouzout a ran e c’hoarzh tud zo (Geekezig en o zouesk) pa n’eo ket ar wech kentañ en ober. Ha muioc’h c’hoazh e c’hoarzhjont pa’m bo digoret ur gont adarre. N’hallan ket touiñ ne rin ket. Evit poent koulskoude e soñj din ne rin ket.\nE Facebook em boa 93 mignon war-bouez nebeut. E-mesk ar re-se ec’h anavezan un dek bennak e gwirionez. Diwar an 93 den-se e welen keleier eizh anezhe ingal d’ar muiañ. Perak? Peogwir e vez dibabet gant Facebook ar pezh a zo da ziskouez din. A-benn ar fin em beze keloù gant tud a zarempredan ingal dija pe er vuhez wirion pe dre bostel. Neuze, perak mont da gontañ e FB traoù a c’hallfen kontañ dezhe er vuhez wirion pe dre bostel? Perak lezel FB gouzout e pelec’h e verdean e-lec’h o c’has da sutal? Perak lezel embregerezhioù gounit arc’hant en ur « spiañ » ar pezh a blij din? Ur spierezh zo kaoz e gwirionez pa sinomp evit ma c’hallfent hon heuliañ a bajenn da bajenn?\nUn nebeud tud zo koulskoude ne’m bo keloù ebet ken digante pa n’emaon ket mui e FB. Klasket e vo un doare evelkent. Ur vuhez a oa a-raok ar rouedadoù sokial.\nDiverket ma c’hont Google ivez. Re aezet e lakaen ma luc’hskeudennoù en Drive. Re a draoù personel spiet gant robotoù (da-lârsont). Re a zivizoù gant ma gwreg dre Hangout. Ma ne baeit ket, e vez lavaret, ez eo peogwir ez oc’h ar produ. Digoust ar servijoù, graet arc’hant diwar hon c’houst evelato. Diverket em eus ma c’hont Google ha n’on ket marv. Ober a ran an traoù all hep lakaat re a draoù er c’houmoul (Cloud mar fell deoc’h). N’eo ket koumoul eo, boestoù ne lavaran ket. Soñjit ‘ta ma’z afen da lakaat ma albom luc’hskeudennoù e ti an amezeg hep mirout un eil er gêr. Soñjit ma’z an un deiz da c’houlenn ma albom. Da gentañ ne ouzon ket ha n’en deus ket graet un eil anezhañ, da eil e c’hallfe nac’h ouzhin a zont tre. E di eo. Pe ma tiloj pe ma losk e di, echu gant ma albom luc’hskeudennoù. Evel-just ez an amplik ganti met meur a wech zo bet cheñchet ostilhoù gant Google ken ne ouier ket mui pelec’h kavout hon zraoù ma ne heuliomp ket ar cheñchamantoù a-dost.\nEvit poent ne’m eus ket serret ma c’hont Twitter. Dont a ray marteze, un deiz. Plijout a ra din bepred. Ne bado ket marteze. Gwelet e vo.\nPellik zo bremañ em boa digoret ur gont e ti Framasphère. Tud eo a labour evit brudañ ar meziantoù frank. An dra-se a blij kalz din. Mont a ra en-dro gant Diaspora Setu eta ma c’hallfet ma c’havout eno (klaskit an_hudour). Ne vern e petore pod eus Diaspora emañ ho kont, kavet e vin ganeoc’h.\nAze e ouzon e pelec’h kavout an dud. N’eo ket difennet chom hep lavaret hoc’h anv gwir ha cheñch anv pa fell deoc’h ha kement ha ma fell deoc’h. N’eus ket bet ezhomm da stourm ha da gendrec’hiñ tud an arc’hant bras evit kaout ar meziant e brezhoneg. Ken aes ha tra e c’hallit kemer perzh el labour treiñ abaoe pell zo.\nEno ne welfet ket bruderezh evit koll pouez, evit paotreta pe merc’heta, ha bruderezh evit loadoù kenwerzh gant skeudennoù ar produioù e oac’h bet o klask du-hont.\nRouez eo ar vrezhonegerien e Diaspora* evit poent. Marteze e cheñcho. Deoc’h da welet.\nMont pelloc’h ganti\nOuzhpenn bezañ diverket ma c’hontoù meneget uheloc’h em eus kuzhet al liammoù skignañ anezhe em blog. Gwelet e rit ul lun « Brudañ » dindan ma fennadoù evit gallout o skignañ e Diaspora. Reiñ a ran an tu deoc’h d’o brudañ dre bostel pe d’o moullañ ma fell deoc’h. Pezh zo peogwir eo libr pep hini e kavfet lunioù Facebook, Twitter hag ar re all en ur waskañ war « Plus ». N’ho rediañ ket eta d’ober eveldon. Lu e vefe eus ma ferzh. ((e gwirionez ne c’hallan ket o skarzhañ hep skarzhañ ivez ar skignañ dre bostel :p))\nMar fell deoc’h heuliañ ma blog en hoc’h alian da goumanantiñ dre bostel pe dre gwazh RSS.\nEvel-just ma n’hoc’h eus kont ebet e Diaspora* pe e Twitter evit dont e darempred ganin e c’hallit skrivañ din memestra aze.\nSetu, tudoù gaezh, echu eo ar gaoz ganin nemet ha goulennoù ho pefe?\nEvit mont pelloc’h ganti, setu ur brezegenn kentelius-kenañ diwar-benn Google ha Facebook http://ldn-fai.net/liberer-internet-sexe-alcool-et-vie-privee/ (kit da welet n’eus netra hudur tamm ebet, nemet marteze doareoù ar re meneget uheloc’h).\nAuteur StefanPublié le 19 juin 2015 Catégories Brezhoneg, DiRuMmRolLeT, Non classé\n4 réflexions sur « Rouedadoù sokial »\n20 juin 2015 à 8 h 36 min\nDedennus-tre da breder Stefan. Dont a ra da vagañ va hini.\nTrugarez dit, Olier.\n20 juin 2015 à 21 h 50 min\nOber a ran goap un tammig met gwarizius on war memes tro. Daoust din bezañ kizidik d’ar pezh a lârez e choman « sparlet » evel kalz tud all. Ur bern mignoned a dalc’han darempred ganto dre facebook (marteze e vefe doareoù all met ket ken aes ha me zo sur e tisframfe buan an darempred, soñjal a ran e tud ‘m eus graet anaoudegezh ganto e kerzh beajoù hag all). Evit a sell eus Google, ne n’em santan ket ken suj, daoust din kaout ur gont hag implijout oustilhoù zo. Me ‘zo sur e vefe aesoc’h din kuitaat Google neuze estreget marteze evit merañ koumanantoù YouTube.\nSetu n’on ket prest d’ober evel ma kinnig tud framasoft c’hoazh 🙁\n(met klask a ran implijout framadate e plas doodle hag all pa c’hallan)\nEvit a sell ouzh ar c’houmoul ez eus doareoù bremañ da gaout servijoù a ziwal ouzh prevezded da roadennoù pe a ginnig dit kaout an traoù er gêr zoken, da gloud dit te ez ti! (Cozy Cloud da skouer)\nSe vefen prest a-walc’h da glask a-benn ar fin, rak aon em eus tamm-ha-tamm eus an alc’hwezioù USB ha pladennoù gallet a ya ivez da val!\nE ya, ur sapre preder a zo da gaout. N’ouzon ket ma ‘z eus respontoù mat pe fall met dedennus eo komz diwar-benn-se. Trugarez dit da vagañ seurt preder ha digarez ac’hanon evit ma c’hoarzhadennoù n’int ket bepred gwall fin!\n22 juin 2015 à 9 h 30 min\nAes eo bezañ sparlet. Ober a reont evit ma chomo sparlet an dud. Gouzout a reont ober an dra-se. Ar pezh a gavan start ha spontus war un dro eo e teu da vezañ diaes chom da vezañ kelaouet hep kaout ur gont Facebook da nebeutañ, gwelet ez a patromed da glask hag-eñ hoc’h eus ur gont ha sellet pizh da c’houzout petra eo ho puhez prevez. Spontus e kavan ar soñj (hag aze e komzan eus traoù am eus klevet en-dro din) ez eus da gaout disfiz diouzh unan bennak ha n’en deus ket ur gont en ur rouedad sokial bennak, e FB dreist-holl. Evel p’en defe un dra bennak da guzhat dre ret. Spontus e kavan gwelet merkoù o c’houlenn digant an dud koumanantiñ d’o fajenn FB evit kaout traoù ouzhpenn ha gallout « spiañ » o arvalien.\nSpontus e kavan e vez paket an dud gant c’hoarioù FB hag a zo graet evit o spiañ, evit gouzout ar muiañ ar gwellañ ar pezh a blij dimp ha lakaat bruderezh forzh pegement evit ober dimp prenañ o marc’hadourezh. Temptiñ an dud dalc’hmat, betek ma sammfont dle evit prenañ un dra bennak ha n’o deus ket ezhomm anezhañ e gwirionez.\nHag evit mont pelloc’h gant Facebook, soñj ‘ta e kemer ar frankiz da sevel algoritmoù evit diskouez dit ez moger ar c’heleier a soñj dezhañ e tleez gwelet. D.l.e. ne welez ket kement a vez lakaet gant da vignoned. E penn-kentañ e oa FB ul lec’h da chom e darempred gant mignoned. N’eo ket ken peogwir e tibab ez lec’h ar pezh zo da welet. Deuet eo da vezañ un ostilh evit ober arc’hant bras dre werzhañ profiloù da embregerezhioù.\nEvit a sell ouzh Google (hag ar re all) ez eo ar memes tra. N’eo ket gwir « ken » an dro-lavar « Google is your friend » evit kavout ar pezh a glaskez. Klask a reer ditour war un dra bennak met ar pezh a vez kavet eo ar pezh a fell d’ar c’heflusker enklask diskouez dit dre an algoritmoù lakaet e pleustr. Soñjal a ra d’an dud bezañ kelaouet met ken buan all e c’hallont bezañ diskelaouet pe treuzkelaouet. Un arm eo ar c’helaouiñ.\nAr gwir zo ganit d’ober goap ouzhin war ar poent-se. Ne feukan ket. Meur a wech em eus kuitaet FB evit mont en-dro ennañ. N’eo ket an dra nemetañ a ran en un doare kelc’hiek betek bezañ prest a-walc’h, betek bezañ prederiet trawalc’h evit ober ma soñj da vat. Ha gwir eo ez eus tuioù mat gant un ostilh evel FB hag abalamour da se e c’hall padout ivez. 😉\nPrécédent Article précédent : Skrivañ evit gouzout piv oc’h\nSuivant Article suivant : Skrivagner ha barner


Un FBI European evit stourm a-enep ar sponterezh ?\nmercredi 23 mars 2016 à 22:14 Par Tudi Crequer, France Bleu Breizh Izel\nAr gouarnamant, n'eus embannet e vo kreñvaet ar surentez ha kaset muioc'h a soudarded en aerborzhioù hag en tiez-gar. N'eo ket ar gwellañ tra d'ober hervez an depute Paul Molac.\nPaul Molac - Vincent Isore\n"Labourat gant Bro Veljia zo bet diaes", Paul Molac (5mn)\nEmbannet zo bet gant ar gouarnamant e vefe 1600 soudard muioc'h o tiwall an tiez-gar hag an aerborzhioù goude gwalldaolioù Brusel. Met arabat krediñ eo en ul lakaat muioc'h a souadard e vezo harzhet an deroristed eme Paul Molac, depute ekologour ar Morbihan.\nAbaoe gwalldaolioù miz Genver e Pariz ez eus bet roet "muioc'h a arc'hant e-barzh budjed an armeoù hag hini ar boliserien. Votet hon oa ivez lezennoù dija e miz Meurzh a-enep ar sponterezh ha kresket eo bet gallouoù ar boliserien."\nKrouiñ un FBI European ?\n"Gwelout a reomp mat e oa staliet ar re o doa graet gwalldaolioù Pariz e Brusel. Gwelout a reomp mat ivez n'o doa ket foutr gant an harzoù. Gouzout a rit mat ivez e c'hellomp serriñ an harzoù, met forzh penaos an dud a dremen memestra. A-raok pa oa maltouterien, un tammig e pep lec'h, e tremene an dud memestra." Neuze, ret e vefe eskemm muioc'h a ditouroù etre servijoù surentez broioù Europa evit bezañ "efedus".\nSELAOU : Le "FBI européen", ce serpent de mer qui ressort après chaque attentat\nD'an 8 a viz Here 2001, goude gwalldaolioù New-York e oa bet goulennet gant Pierre Moscovici, d'ar mare-se ministr an aferioù european, e vije krouet un doare "FBI European". Met benn-ar-fin ne oa bet netra abalamour e oa ur bern broioù a-enep. Met "fiziañs" n'eus Paul Molac e vefent prest ar wech-mañ.


Pajenn:Morvan - Buez ar Zent, 1894.djvu/389 - Wikimammenn\nPajenn:Morvan - Buez ar Zent, 1894.djvu/389\n1 a Even\nsant ronan, eskop\neure var douar Leon, ha goudeze ec’h en em dennaz enn eur plas distro da ober he ermitach. Er plas-se ez euz savet a-c’houdevez eur gear vihan hag a zo hanvet Lokournan euz a hano ar Zant.\nEno e tremene he holl amzer o iun, o pedi hag o vedita. Mes, kaer en devoue klask en em guzat, he zantelez hen diskuillaz. Peorien glanv pe vac’hagnet a ieaz eunn devez da c’houlenn ann aluzenn d’he ermitach. Ronan a respountaz d’ezho oa paour he-unan, ha n’en doa nag aour nag arc’hant da zioueret gantho. Mes rei a eure d’ezho ar iec’hed, ar pez a dalie evitho kalz hiroc’h eged aour hag arc’hant. Ar beorien-ze a vrudaz dre ar vro ar mirakl a ioa bet great enn ho c’henver, hag heb dale ermitach ar Zant a oue darempredet gant eur maread tud.\nHogen, Ronan a gave diez ann dra-ze, ha setu perak e sonjaz tec’het enn eul leac’h all. Treuzi a reaz eta rad Brest, hag o veza eat pemp pe c’houec’h leo larkoc’h var douar Kerne, ec’h erruaz enn eur c’hoat braz, hanvet Koat-Nevet, varnhed teir pe beder leo dioc’h Kemper. Er c’hoat-se e savaz eunn ermitach nevez hag eur chapel da offerenna gant sikour eunn den divar ar meaz a ioa o chom e kichen.\nAnn den-ma a iea da velet ar Zant aliesa ma c’helle ; rak plijadur en doa o klevet anezhan o komz euz a Zoue hag euz a draou ann env. Mes he c’hreg, hanvet Keban, n’oa ket henvel outhan. Houma a ioa eur goall vaouez, hag a rebechaz d’he goaz ann amzer a dremene e koumpagnunez Ronan. « — Ann amzer-ze, emezhi, a zo eunn amzer gollet ; n’e ket evelse e c’hounezot bara d’inn-me ha d’ho pugale. » Mont a reaz he-unan da lavaret a bep seurt traou d’ar Zant var digarez ma tistroe he goaz divar he labour. Mes Ronan ne respountaz ket eur ger, hag ann dra-ma a lakeaz anezhi da egari goasoc’h-goaz.\nNeuze ec’h inkantaz enn he amezegez ne oa ann ermit-se nemed eur sorser, hag e felle d’ezhan ive ober eur sorser euz he goaz. Mes kement-se zoken ne oue ket aoualc’h evithi. O veza ma kendalc’he ann dud a skiant\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/389&oldid=137591 »


Gouel Ginivelezh hor Salver - Tiegezh Santez Anna\nSul 25 a viz Kerzu 2019\n* Gouel Ginivelezh hor Salver *\nOferenn an noz\nEn deizioù-se e voe embannet ur gourc'hemenn a-berzh Kaesar Aogustus evit enskrivañ holl dud an douar. Ar skrid-embann kentañ-se a voe graet p’edo Kurinus gouarnour Siria. Mont a rae an holl da lakaat o anvioù, pep hini d’e gêr. Jozef a savas eus Galilea, eus Kêr Nazared, da Vro-Youdea, betek kêr David anvet Betlehem, o vezañ ma oa eus tiegezh ha bro David, da lakaat e anv gant Mari, e bried, hag a oa dougerez. Hag e-pad m’edont eno e teuas eviti an amzer da wilioudiñ hag e c'hanas he mab kentañ-ganet; e vailhuriñ a reas hag e lakaat a reas en e c'hourvez en ur prezeb, dre ne oa ket plas evito en ostaleri. Mesaerien a oa er c'hornad-se o chom neuze war ar maez hag oc'h ober ged e-pad an noz da ziwall o loened. Un Ael eus an Aotrou a skedas en-dro dezho, ma voent spontet bras. Met an Ael a lavaras dezho : «Na spontit ket, rak setu ma tegemennan deoc'h ur c'heloù mat hag a roio levenez vras d’an holl bobl. Ganet ez eus bet deoc'h hiziv, e kêr David, ur Salver, hag a zo ar C'hrist, an Aotrou. Ha setu an arouez evidoc'h : Kavout a reot ur bugelig mailhuret ha gourvezet en ur prezeb.» Hag en un taol ec'h en em unanas gant an Ael ur bagad bras eus armead an neñvoù o veuliñ Doue hag e lavarent: «Klod da Zoue e lein an Neñvoù, ha peoc'h war an douar d’an dud a blij dezhañ.»\nGinivelezh hor Salver\nKv Iz 9, 1, 5 ; Luk 1, 33\nhag anvet eo : Burzhudus, Doue, Priñs ar Peoc'h,\nkanomp ar C'hrist Roue\nganet eus ar Werc'hez Vari\nselaou an ton (latineg)\nC'hwi ganet a-raok pep sklaerded,\nC'hwi goulou ha splannded an Tad,\nd’an holl dud, C'hwi ar spi peurbad,\na sav davedoc'h ar pobloù.\neus korf ar Werc'hez evurus\no kevarc'hañ gant kaniri,\nNi adganet d'ar gwir vuhez\nRa vo klod deoc'h ha meuleudi,\nHa deoc'h ivez, Tad ha Spered,\nPublié dans Amzer Nedeleg, Gouelioù, Kantikoù, Liderezh, Messe, Nedeleg, Nedeleg - Noël, Oferenn, Sainte Liturgie


kement - Wikeriadur\nKement a c'hall bezañ anv-gwan, adverb, raganv, anv-kadarn.\nDiwar ken ha ment. Tostaat ouzh cymaint, e kembraeg.\nderez kevatal bras, ken bras:\n...kement hag ur c'hadez oa. — (Fañch an Uhel, Kontadennoù ar Bobl/1, Al Liamm, 1984, p. 157.)\nKement oa ha kef Nedeleg ... — (Troude ha Milin, Labous ar Wirionez ha Marvailhoù all, Skridoù Breizh, 1950, p. 7.)\nMa breur n'eo ket kement ha me. — (Jules Gros, Le trésor du breton parlé Troisième Partie, 1974, p. 144.)\nKement ha te on. — (Jules Gros, Le trésor du breton parlé Troisième Partie, 1974, p. 144.)\n[...], ha war ar pont-se e oa oc'h ober gward un touseg hag a oa kement hag ur vuoc'h, [...]. — (Fañch an Uhel, Kontadennoù ar Bobl/1, Al Liamm, 1984, p. 54.)\nDec'h he devoa dozvet un ui kement ha ma dorn. — (Jules Gros, Le trésor du breton parlé Troisième Partie, 1974, p. 162.)\nbezañ kement ha kement: bezañ ken bras ha ken bras, bezañ ur c'hement\ngalleg : aussi grand (fr)\nkembraeg : cymaint (cy)\nsaozneg : as big (en) ,\nanv-gwan amstrizh dirak un anv-kadarn\nAr brud eus ar pez a oa bet c'hoarvezet a redas buan dre gement bro a oa tro-war-dro, [...]. — (G. MILIN, Gwechall-goz e oa..., Kemper, 1924, p. 29.)\nkement den a zo e karg a dle dont d'ar gouel a reomp e Lesneven... — (Lan Inizan, Emgann Kergidu 1, Brest, 1877, eil emb. Al Liamm 1977, p. 131.)\nkement fall, kement fallentez:\nKement fallentez a zo toud en deus graet. — (Jules Gros, Le trésor du breton parlé Deuxième Partie, 1970, p. 159.)\n— [...], ha lâret eno ec'h eo me a zo bet kiriek da gement fall a zo c'hoarvezet. — (Erwan ar Moal, Pipi Gonto, Kemper, 1925, p. 164.)\nKenta a rejont oue eren stard ha staga ouc'h treid ar gueleou hag an armeliou kement hini a ioa enn ti. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 82.)\n...ar re-se a debr kement kristen a degouezh en o c'hastell. — (Fañch an Uhel, Kontadennoù ar Bobl/3, Al Liamm, 1988, p. 12.)\nE kement lec'h ma tremenemp 'tañsemp gant ar merc'hed. Kanaouenn.\n[...], ha kasit d'ar foar, diwar ho tro, kement galouper-bro a deuio da viret ouzhoc'h da vale a-unan gant an dud skiantek eus ho parrez, [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 130.)\nKement maen a zo en aod o deus toud o anv. — (Jules Gros, Le trésor du breton parlé Deuxième Partie, 1970, p. 345.)\nderez kevatal kalz\nbezañ kement eus udb, a udb\nKement a oa anezhe…, KAB 1/141\n— [...] ? Mar am c'hredit, klaskit 'ta kentoc'h eur vi eostig-noz, al labousig bihan brao-ze hag a gan gant kement a galon hag a veulodi. [...]. — (Ivon Krog, Eur Zac'had Marvailhou, Buhez Breiz, Kemper, 1924, p. 21.)\nBezañ kement a draoù, kement a dud\n..., na vije ket bet beuzet kement a wazed dispar ha kalonek. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 21.)\nOber un dra gant kement a draoù, kement a nerzh, kement a galon, kement a nec'hamant, kement a reuz, kement a drouz\nDec'h da noz e klevjoun ac'hanoc'h (ha ne deo ket ar wech kenta eo d'in), o klemm kement hag eur Vadalen. — (G. MILIN, Gwechall-goz e oa..., Kemper, 1924, p. 10.)\nEvit a dra ma ne droazher ket kement gant ar gwin ha gant ar bier, e rankent mont da “deurel dour” ur wech an amzer, PVPR 28\nkement ... evel ...\nkement a ... evel ...\n...Kement a vesk evel ma oa du-mañ. — (Jules Gros, Le trésor du breton parlé Deuxième Partie, 1970, p. 349.)\nKement a dourni ‘ra gante ‘vel gant ur c’hozh taboulin, SBI 2/118\nA-wechou gand ar marv-vor e ra kemend a dré evel gand an nevez. — (Jules Gros, Le trésor du breton parlé Première Partie, 1966, p. 181.)\nadverb (peurvuiañ heuliet gant ur ger all)\nkement all, skrivet alies kemend-all\nen islavarennoù a grog gant kement ha ma\nkement ma, kement ha ma,\nkement a ... ma ...\nP'en deveze ur gourdrouz bennak da ober da unan eus e veleien, her grae gant kement a zouster ma teue, e berr gomzoù, da c'hounit ar galon. — (Lan Inizan, Emgann Kergidu 1, Brest, 1877, eil emb. Al Liamm 1977, p. 16.)\nkement a ... ha ma ...\n— Bezet el lestr-man kement a draou da zibri ha da eva ha ma 'z oa, pa 'z eas a Vreiz ! — (G. MILIN, Gwechall-goz e oa..., Kemper, 1924, p. 63.)\nkement ... ken ... (islavarenn-heuliad):\nKement a gaozioù a glevez ken ne rez ken a van. — (Jules Gros, Le trésor du breton parlé Troisième Partie, 1974, p. 144.)\nKement a naon az-pez ken a zebrez 'vel eur vouzellenn. — (Jules Gros, Le trésor du breton parlé Première Partie, 1966, p. 46.)\na verk ar pal: kement hag ober un dra bennak\nRed eo din ober eun dra bennag, kement hag abuzi ma amzer. — (Jules Gros, Le trésor du breton parlé Deuxième Partie, 1970, p. 12.)\ngalleg : autant (fr)\nsaozneg : as much (en) ,\nraganv, implijet evit kement tra\nKement a larez, kement a weler\n« Ra skuilho Doue e c'hrasoù war an tiad tud vat-mañ ha war gement a raint ! [...] ! » — (Lan Inizan, Emgann Kergidu 1, Brest, 1877, eil emb. Al Liamm 1977, p. 45.)\nraganv, implijet evit kement den\nKement ac’h a d’ar sudi na vent ket beleien, SBI 1/168\nKement-mañ n'eo ket aes.\nkement-se, kement-se holl\nNe laran ket kement-se evit kontañ droug.\nLonkañ a ra kement loenig a gav : logod, gozed, tousegi, naered, amprevaned, c'hwiled ha kement zo. — (Tad Medar, An Tri Aotrou, 1981, p. 111.)\nN'eus droug ebed a-gement na zervij da eur vad bennag. — (Jules Gros, Le trésor du breton parlé Deuxième Partie, 1970, p. 330.)\nbezañ ur c'hement : bezañ kement ha kement:\nYa, met komz hag ober n'int ket ur c'hement, ha ne chomas ket Janed den d'he ger. — (Jarl Priel, Amañ hag Ahont, Al Liamm, 1957, p. 253.)\nAdtapet diwar « https://br.wiktionary.org/w/index.php?title=kement&oldid=316846 »\nDernière modification le 24 Mez 2021, à 13:39\nKemmoù diwezhañ degaset d'ar bajenn-mañ d'an 24 Mez 2021, da 13:39.


Liammet ar vot FN gant an diouer a emrenerezh war al labour | YA! Keleier e brezhoneg - kazetenn sizhuniek enlinenn\nKeleier » A-nevez » Liammet ar vot FN gant an diouer a emrenerezh war al labour\n16 / 04 / 2018 | A-nevez, Keleier Breizh, Keleier Etrebroadel | Commentaires fermés sur Liammet ar vot FN gant an diouer a emrenerezh war al labour\nStudiet eo bet gant Thomas Coutrot al liammoù a zo etre ar c’hondisionoù labour hag an niver a dud o deus votet evit an FN en dilennadegoù prezidant tremenet. Sklaer eo an disoc’hoù : pa ne vez ket emren an dud en o labour e vezont techet da votiñ evit an tu dehoù pellañ pe da chom hep votiñ.\nEn e levr « Dieubiñ al labour » en deus graet Thomas Coutrot al liamm dre gumun etre roadennoù enklask broadel Frañs 2016 war ar c’hondisionoù labour hag ar mouezhioù a zo bet en dilennadegoù. Ekonomour ha stadegour eo Thomas Coutrot. E penn ur servij e ministrerezh al Labour emañ. Ur stourmer arallvedelour eo ivez. Bez-prezidant ar gevredigezh ATTAC eo bet hag ezel eo eus “An ekonomourien mantret”.\nAn anvouezhiañ ivez\nDa vare tro gentañ dilennadegoù prezidant Frañs da skouer e oa 48% a dud o klemm e raent atav ar memes tra en o labour er c’humunioù lec’h ma ‘z eus bet votet ar muiañ evit an FN. Diskenn a ra ar feur-se betek 31% lec’h ma ‘z eo erru Emmanuel Macron pe François Fillon er plas kentañ. Sklaeroc’h eo an disoc’hoù c’hoazh evit pezh a sell ouzh an anvouezherien. E c’humunioù lec’h ma ‘z eus ouzhpenn 30 % eus an dud a zo chomet hep votiñ e vez niverusoc’h an implijidi a vez lavaret dezho petra ober hag ivez penaos en ober. N’eo ket abalamour ma ‘z eo niverusoc’h ar vicherourien en o zouez nemetken, rak stankoc’h eo c’hoazh ar re a vot FN pe a chom hep votiñ e rann ar vicherourien o deus nebeut a emrenerezh en o labour.\nAmener gant an urzhioù resevet\nEvit oberour ar studiadenn ez eus un efed etre an emzalc’h a vez goulennet kaout e-pad an amzer labour hag an doare da brederiañ evit pezh a sell ouzh politikerezh. Pa vez goulennet gouzañv ha doujañ e-pad eizh eurvezh bemdez eo simploc’h votiñ evit unan aotrouniek hag en em lakaat dindan diviz ur marc’h-blein. Memes mod e vez levezonet ar santimant gouzañv ha bezañ dic’halloud gant ar pezh a vever war al labour pa anvouezhier.\nDieubiñ an embregerezhioù\nHervez an armerzhour eo kresket eus 28% betek 42% an niver a dud a vez goulennet diganto ober ar memes jestroù ingal e doug ar 15 vloaz tremenet. Kinnig a ra neuze d’ar strolladoù politikel eus an tu-kleiz ha da sindikadoù al labourerien lakaat muioc’h a bouez war ar frankiz d’ober war al lec’h labour. Hervezañ e vez flastret ar spered, ar c’hrouidigezh hag an empatiezh gant aozadur al labour.\nDaoust da se ez eus intruduoù evit lakaat frankiz hag emrenerezh en embregerezhioù, ha douget alies gant ar pennoù-bras ouzhpenn-se.\nDa skouer e vez klevet kaoz eus « embregerezhioù dieubet », aozadurioù lec’h ma vez kenlabouret evit sevel raktresoù a-stroll ha demokratelaet al labour. Efedus eo an embregerezhioù hep hierarkiezh, hervez Thomas Coutrot, rak bez’ e c’hell pep hini kemer an divizoù a denn d’e labour.\nD’ar c’houlz-se eo an implijad er plas gwellañ, ha titouret mat, hag e c’hell kemer an divizoù pa c’hoarvez traoù dic’hortoz da skouer. Evit-se e rank ar pennoù-bras dilezel un tamm eus o galloud.


Un dramm zo un danvez tennet eus loened pe eus plant pe genaozet, a vez mezv pe divemoret an den kerkent pe peuzgoude bezañ e lakaet en e gorf e doare pe zoare. Gallout a ra labezañ yec'hed-korf ha spered an den hag a c'hall dont da vezañ estoueat outañ ouzhpenn-se. Difennet pe da nebeutañ reolennet e vez ar produiñ, ar c'henwerzhañ hag ar c'hemer drammoù gant holl stadoù ar bed.\nE Breizh ivez e kresk an torfederezh e kêrioù hag a oa brudet da vezañ sioul a-walc'h betek deroù ar XXIañ kantved gant implij an armoù-tan,,,\nPenaos bevañ e-kichen marc'hadourien torfedourien ? E Gwened, e karter Kergado, e oa diaesoc'h-diaesañ e 2016, hervez Ouest-France. E kreiz-kêr Roazhon o deus ranket amezeien an ti-post klemm evit gallout mont ha dont diogel gant o bugale. E Brest, e Pont-an-Ezen, ez eus bet serret ur greizenn sokial ma oa bet gourdrouzet un implijad (roet e zilez goude gant an aon), dornet ar renerez, gant marc'hadourien anavezet.\nLod marc'hadourien a glask gwerzhañ n'eus forzh petra : pa ne vez nemet geot da vihanañ, ne vez ket dañjerus E lod meteier ez eo stankoc'h an drammoù, evel en hini ar rave-où.\nLod karterioù eus Brest zo diaesoc'h bevañ enne abalamour d'ar varc'hadourien drammoù, prest da dennañ gant armoù, da lakaat an tan a-wechoù.\nUl liorzh e Roazhon a vez aloubet gant marc'hadourien drammoù, hag a glask aloubiñ lec'hioù arall. Lod trafikerien a laer kirri da zougen o marc'hadourezh hag a ginnig labour d'an dud. Bugale a vez rediet da labourat evit an drafikerien.\nEn island e klasker stourm ouzh an drammoù ha gwellaet eo an traoù e-touez ar yaouankizoù : \nAdtapet diwar « https://br.wikipedia.org/w/index.php?title=Dramm&oldid=1972750 »


Un doare toullgorfañ eo an ampallang, ha gantañ e vez toullet mezenn ar c'halc'h a-led, eus an eil tu d'egile. Treuzet e c'hell bezañ ivez kan an troazh.\nPa vez staliet ar bravig en toull, ur varrennig en degouezh-mañ, e rank bezañ hir a-walc'h evit chom hep strishaat betek re ar c'halc'h e-keit ma vez o pareañ ha pa vez o reutaat.\nUnan eus an toullgorfadurioù poaniusañ eo an apadravya moarvat, rak toullet e vez lodenn kizidikañ ar c'halc'h. Met talvout a ra ar boan. Ur wech pareet (etre 4-6 miz betek ur bloaz a-bezh nemetken) e tegasfe plijadur e-leizh d'ar paotr bet toullet a-drugarez d'ar fed ma vez flouret diabarzh ar c'halc'h war-eeun. Plijadur a c'hell degas d'ur vaouez ivez dre ma stokfe ar bravig ouzh he foent-G.\nGwisket e vije bet an toullgorfadur-mañ gant ar bobl dayak, hervez ar vruderien, met roud ebet ne gaver a gement-se.\nEvel meur a doullgorfeerzh all e veze graet gant paotred heñvelrevat da gentañ ha tud a blij dezhe ar sadomasocherezh. Hiriv e vije deuet eo da vezañ un tammig bihan boutinoc'h abaoe m'eo deuet an toullgorferezh da vezañ ur c'hiz, en ur bedig bihan eus sevenadur ar C'hornôg, abaoe diwezh ar bloavezhioù 1980 ha deroù ar bloavezhioù 1990.\nAdtapet diwar « https://br.wikipedia.org/w/index.php?title=Ampallang&oldid=1454357 »\nKemmoù diwezhañ degaset d'ar bajenn-mañ d'an 3 Ebr 2013, da 02:39.


Homo Divisus - Wikipedia\nHomo Divisus zo ur romant skiant-faltazi polonek savet gant ar skrivagner polonat Konrad Fiałkowski, embannet e 1979 gant an ti-embann Iskry e Varsovia.\nTroet e oa bet e galleg gant ar slavegourez Laurence Dièvre (1950-) ha skeudennaouet golo al levr gant Franck Limido. Embannet e voe gant Albin-Michel (Homo divisus an titl anezhañ) e miz Ebrel 1983 : gant an 58vet oberenn-mañ e voe klozet an dastumad Super-Fiction, renet gant Georges H. Gallet (1902-1995) ha Jacques Bergier (1912-1978).\nDihuniñ a reas ha klask fiñval hep dont a-benn avat. Neuze e krogas an aon ennañ. Dalc'het en devoa soñj eus ur gwallzarvoud skrijus war ur gourhent riellet. Koulskoude e oa bev c'hoazh ha, bremañ, e c'halle santout un tokarn o waskañ war e zaouividig.\nPadal, Stef Korn a oa war-nes kompren e oa marv-mik ; met, goude bezañ bet yebarekaet e oa « padet » dekvloavezhiadoù ha dekvloavezhiadoù er stad-mañ. Marteze muioc'h ! Bremañ e oa bet adlakaet en e blom ent-kalvezadel. Hag en em gavout a rae en un iskis a ved, a-zindan veli ur « Mestr » kevrinus, un dreistreizhiad emzesket dreistsperedek, mestroniet gant ar C'huzul Bedel.\nUr bed e-lec'h m'eo luziet pep tra abalamour ma'z eus eus un dreistijinenn, ar Fantatron, hag a grou touelloù, hunvreoù — un dreistgwirvoud a-bezh ken kempoell hag ar gwirvoud e-unan. Ha pelec'h emañ al linenn vevennañ neuze ? Ha gwirion eo Koma, ar vredkalvezourez yaouank e karg d'azgouestaat anezhañ, gwirion eo pe n'eo nemet un « tasmant », un evodad eus ar Mestr ? Marteze an eiladez eus Kar, pried tener Korn en e vuhez kent ? Hag eñ e-unan, troet e siborg, ne vije nemet un tasmant all, bet ganet eus un ijin diroll ?\n↑ (fr) Homo divisus el lec'hienn nooSFere.\n↑ Da-heul Syzygy, titl an hini kentañ, e voe embannet seizh levr all ha hanter-kant betek 1983.\nAdtapet diwar « https://br.wikipedia.org/w/index.php?title=Homo_Divisus&oldid=1909871 »\nKemmoù diwezhañ degaset d'ar bajenn-mañ d'an 23 Eos 2021, da 19:09.


Pajenn:Le Gonidec - Bibl Santel pe Levr ar Skritur Sakr, eil levr.djvu/167 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/167\nha na astennen̄t két hô dourn d’ann ézommek ha d’ar paour.\n50. Hag hî a zô bét savet hag hô deûz gréat hô argarzidigézou dira-z-oun ; ha mé em eûz hô dispennet, ével ma éc’h eûz hé wélet.\n51. Samaria n’é deûz két gréat ann han̄ter eûz da béc’héjou : hôgen hô zrec’het éc’h eûz gan̄d da wallou ; ha didamallet éc’h eûz da c’hoarézed gan̄d ann holl argarzidigézou éc’h eûz gréat.\n52. Doug éta da véz, pa éc’h eûz trec’het da c’hoarézed gan̄d da béc’héjou, oc’h ôber gwasoc’h égét-hô ; râk didamallet in̄t gan-éz ; béz éta mézékéet ha doug da véz, pa éc’h eûz didamallet da c’hoarézed.\n53. Koulskoudé mé hô lakai enn hô reiz gen̄ta, hag a lakai da zistrei sklaved Sodoma hag he merc’hed, ha sklaved Samaria, hag hé merc’hed ; da lakaad a rinn ivé da zistrei enn hô c’hreiz.\n54. Évit ma tougi da véz, ha ma vézi mézékéet gan̄t kémen̄t éc’h eûz gréat, évid hô dizoania.\n55. Ha da c’hoar Sodoma hag hé merc’hed a zistrôi d’hô reiz kôz ; ha Samaria hag hé merc’hed a zistrôi d’hô reiz kôz ; ha té ha da verc’hed a zistrôi d’hô reiz kôz.\n56. N’eo két bét deûet hanô Sodoma da c’hoar eûz da c’hénou, é deiz da valc’hded,\n57. Abarz ma oé disklériet da zrougiez ; ével ma eo bét enn amzer-zé é péhini oud deûet eunn abeg a c’hoapérez évit merc’hed Siria, ha merc’hed ar Filistined, a zô trô-war-drô d’id.\n58. Da wallou ha da véz éc’h eûz douget, émé ann Aotrou Doué.\n59. Râg ével-henn é lavar ann Aotrou Doué : Ha mé a rai d’id ével ma éc’h eûz gréat, pa éc’h eûz disprizet al lé, ha torret ar gévrédigez.\n60. Ha goudé-zé é teûi da goun d’in eûz ar gévrédigez em bôa gréat gan-éz é deisiou da iaouan̄ktiz ; hag é rinn gan-éz eur gévrédigez peûr-baduz.\n61. Neûzé é teûzi da goun d’id eûz da hen̄chou, hag é vézi mézékéet, pa zigéméri gan-éz da c’hoarézed gôsa, gan̄d ar ré iaouan̄ka ; ha mé hô rôi da verc’hed d’id, ha nann dré da gévrédigez da-unan,\n62. Ha mé a stardô va c’hévrédigez gan-éz ; ha té a wézô pénaoz eo mé ann Aotrou.\n63. Évit m’az pézô koun, ha ma vézi mézékéet, ha na helli mui digeri da c’hénou gan̄d da véz, pa vézinn deûet da habaskaat, ha da zisteûrel d’id kémen̄d éc’h eûz gréat, émé ann Aotrou Doué.\nLavar-kuzet ann daou er hag ar winien.\n2. Mâb dén, kennig eur lavar-gôlôet, ha danével eûl lavar-kuzet diwar-benn tî Israel.\n3. Hag é liviri : Ével-henn é lavar ann Aotrou Doué : Eur pikol er, péhini en dôa diou-askel brâz, hag eur c’horf hîr, gôlôet a blû a bép liou, a zeûaz war al Liban, hag a géméraz boéden eur wézen-sedr.\n4. Diskolpa a réaz penn ar skourrou, hag é tizougaz anézhan̄ é brô Kanaan, hag é lékéaz anézhan̄ enn eur géar a varc’hadourien.\n5. Hag hén̄ a géméraz eûz a hâd ar vrô, hag a lékéaz anézhan̄ enn douar da wenn, évit ma startajé hé c’hrisiou war ann doureier brâz : hag é plan̄taz anézhan̄ war c’horré ann douar.\n6. Ha pa oé diwanet, é kreskaz enn eur winien lédan, hôgen izel enn hé zaol ; hag hé skourrou a zellé oud ann er ; hag hé grisiou a oa dindan-han̄. Don̄d a réaz éta da winien, hag é tougaz koat ha frouez, hag é tigasaz kreskou névez.\n7. Hag é oé gwélet eunn er all, hag hén̄ brâz, gan̄t diou-askel brâz, ha gôlôet a blû ; ha chétu ar winien-zé é dôé ann doaré da gâs hé grisiou étrézeg enn-han̄, ha da astenna hé skourrou étrézég enn-han̄, évid hé zoura gan̄d ann dour a zeûé dré an̄chou hé flan̄ten.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/167&oldid=162932 »\nKemmoù diwezhañ degaset d'ar bajenn-mañ d'an 8 Mez 2020, da 18:49.


Journal de Renaud Camus, dimanche 3 octobre 2021\ncréée le dimanche 3 octobre 2021, 12 h 06\nmodifiée le dimanche 3 octobre 2021, 12 h 10Plieux, dimanche 3 octobre 2021, dix heures et demie du matin. On nous dit qu’il ne faut pas être paranoïaque, que c’est le début de la folie, ~~~ ~~~~ ~~~~~ ~~~~~ ~~~~~ ~~~~~ ~~~ ~~~~~~ ~~~~~-~~~~~ : ~~~~~ ~~~ ~~~~~~~~ ~~~~~~~~~~~. ~~~~~ que faire s’il ~~~ ~~~~~~~, ~~~~~~, ~~~~ ~~~~~~ ~~~~ ~~~~~~~ ~~~~~~~~~~~~ ~~~ ~~~~~~ ~~~~~~~~~ ~~~~~~~~~ ~~ ~~~ ~~~~~~~ ? ~~~ ~~~ ~~~~~~, ~~~~~, ~~~~~~~ ~~’~~~~~~~~ ~~ ~~~ ~~~~~~~~~~ ?\nOn ~~~~~ dit qu’il n’y ~~ ~~~~~ ~~~ ~~~~~ ~~~~~~~~~~~ ~~~~~~~~~~~~~~, ~~~~~~~~~~~~~~~~, ~~~~~~~~~~~~~~~~~~~ ~~~ ~~~~~ ~~~~ ~~~~~~~~~~~ ~~~~ ~~~ ~~~~~~~~~~~~, ~~~~~~~ ~~~~~~~ conspirationnisme ; ~~~ ~~~~~ ~~~ ~~~~~~~~ ~~~~~~~~~~~, ~~’~~~~~~~ ~~~~ ~~~~~ ne sommes guère ~~~~~~~, ~~~~~~ ~~~ ~~~~~~~ ~~~~~ ~~~~~~~~~~, ~~ ~~~~~ ~~~~ ~~~~~~~~~~~~~ ~~~~~~~~. ~~~~~ ~~~~ ~~~~~~ ~~’~~~ ~~~ ~~~~~~~, ~~~~~~, ~~~~ ~~~~~~ ~~’~~~~~~ ~~~ ~~~~~~~~~~~~ ~~~~~~~~~~~~~ ~~~ ~~~~~~~ ~~~ mensonge et pour ~~~~~~~~ ~~~ ~~~~~~~ — ~~~~~~~, ~~~~~~~~, ~~~~~~ ~~~ ~~~~~~~~~ ~~~ ~~~~~~~~ ~~~~~ ~~~~ ~~~~~~~~~~~, ~~~~~-~~~~~ — ~~~~~~~~~ ~~~~~~~ ~~ ~~’~~~~~~~~~~~~, ~~~ ~~ ~~’~~~~~~~~ ~~~~ ~~~~~~ ?\nM. ~~~~~~~~~~ et moi, pour La Dépossession, ~~~~~ ~~~~~~~~~~~~ ~~~ ~~~~~~~~ ~~~~~~~~~ ~~~ ~~~~~ d’Umvolkung, ~~~~ ~~~~~~~~~~ ~~~~~ ~~~ ~~~~~~ ~~~~~~~~~~~~~ ~~~ ~~~~ ~~~~~ ~~~~~~~ ~~~~~~~~~~ ~~~~~~ ~~~~~~~~~~~ ~~~~~ ~~~~ : ~~’~~~~~~~~~~ hitlérienne de remplacer ~~~~ ~~~~~~~~~~~~ ~~~~~~~ ~~~ ~~~~~~~ ~~~~ ~~~~~~~~~~~~ ~~~~~~~~ ~~ ~~’~~~~ ~~~~ ~~~~ ~~~~~~~~~~ ~~~ ~~~~~~~, ~~~ ~~~~~~~~~~~ ~~~~~~~~~~ ~~~~~ ~~~~ ~~~~~~~~~~~~~ ~~~~~~~~~~~~~~ ~~~~~~~~~ ~~~ ~~~~~~. ~~~ ~~~~~~~~~~ ni moi ne ~~~~~~~~ ~~~~~~~~~, ~~~~~ ~~~~ ~~~~ ~~~~~ ~~~~~~~ ~~~~~ ~~~~~~~~ ~~~~ ~~~~~~~~~~~~ ~~~~~~~~~~~~~ ~~~~~~ ~~~~~~~~~~~~~~ ~~~ ~~~~~ ~~~ ~~~~ ~~~~~ ~~~~~~~~~~~~. ~~~ ~~’~~~~ ~~~~~~~~~~~ ~~~~~~~~~~~. ~~~ ~~ ~~~~ beaucoup question du ~~~~~~ ~~~~~~~~~~~~~ ~~~ ~~~ ~~~~, ~~~~ ~~~~~ ~~~~~~~~~~~ ~~~~~~~~~ ~~~~~~ ~~~ ~~~~~~~~~ ~~~~~~~~~~~ ~~’~~~~~~~~-~~~~~~~, ~~’~~~~~~~~~~~~ ~~~~-~~~~~~. ~~’~~~~ ~~~ ~~~~ ~~~~~~~ ~~~~~~~~~~~~ ~~~~ ~~~~~~~~~ ~~~~~~~~~~, ~~~~~ ~~~~~~~~ ~~~~~~~ que ce soit. ~~’~~~~ ~~~ ~~~~ ~~~~~~~~~ ~~ ~~’~~~~~, ~~’~~~~~~~~~ ~~~~~~~~~~~~~ ~~~~~~~~ ~~~ ~~~ ~~~~~~, ~~~~ ~~~~~~~~~~ ~~’~~~~~~~~~ ~~~ ~~~~~~~ ; ~~~ ~~~~ ~~~ ~~~~~ ~~~~~ ~~~ ~~~~~~~ ~~~ ~~~~~~~~~, qui en général ~~’~~~~~~~ : ~~~~~ ~~~ ~~~~~~~ ~~~~~ de qualité, The Guardian, The ~~~~~~~~~~~ Post, The ~~~~ ~~~~~ Times ~~~~~ ~~~~, ~~~ ~~~~~ ~~~~ Le Monde, ~~~~ ~~ ~~~~~~ le mouvement et ~~~~~~~~ ~~~~~ ~~~~~~~~~~. ~~~~ ~~~~~~~, ~~’~~~~ ~~~ ~~~~ ~~~~~~~~~~~~ ~~~~~~~~~~, ~~~~~~~~~ ~~~ ~~~~~ ~~~~ ~~~~~~~~~~~~ — ~~~~~~ ~~~ ~~~ ~~~~~~~~ ~~~~~~~~ ~~~~ ~~~~~~~ ~~~ ~~~~~~ ~~~-~~~~~~~ ~~~~ vaines passions humaines —, ~~~~ ~~~~~~~~~ ~~~ ~~~~~~~ ~~~~~~~~~~~~~~~, ~~~~~~~~~ ~~~ ~~~~~~~ ~~~~~~~~~, ~~~~~~~~~~~~~~ ~~~ ~~~~~~~~~~~~ ~~’~~~~~~~~~~~ ~~~~~ ~~~ ~~~~~~~. ~~~ ~~~~~ ~~~~ ~~’~~~ ~~~~~ ~~’~~~~~~~~~~~ ~~’~~~~~~~~~~~ ~~~~~~~ ~~~~. ~~~~~~~~~~~ c’était encore quelque ~~~~~~, ~~~ ~~~~~~ ~~~~ ~~’~~~~~~ ~~~~~~~. ~~~ ~~~~~~~~~~ ~~~~~~~, ~~~~~~~~~~~ ~~~ ~~~~~~~~~ ~~~ ~~~~~ ~~~~ ~~~~~ ~~~~~~~~~, ~~~ ~~~~~~ ~~~~~~~~~~, ~~~ ~~~~~ ~~~~~~~~~~~~~ ~~~~~ ~~~~~~ ~~~~~~~~~ ~~~~~ enquête. Il est ~~~~~~~ ~~~~ ~~~~~~~~~ ~~~ ~~’~~ ~~~ ~~~ ~~~~ ~~~~~~~~~~~~~, ~~~~~~~ ~~~~~~~ ~~~~~ ~~~~ ~~~~~~~, ~~~ ~~~~~ ~~~ ~~~~~~ ~~~~~~~~~~, ~~~~~ ~~~ ~~~-~~~~~~~~~~ ~~~~~~~~~, ~~~~~~ ~~~~~~~, ~~~~~~~ ~~~~~~~~~ récemment :\n« Toute ~~~~~~~~~ ~~~~~~~~~~~~~~~~ ~~~~~~~~, ~~~~ ~~’~~~~~~~~~~~~~ ~~~ ~~~~~~, ~~~ “~~~~~~~~~~~ ~~~~~~~~~~~~~~~~~~ d’extrême-droite” ».\nVioulac ~~~~~~~ ~~~’~~~ ~~’~~ ~~ ~~~~~ ~~’~~~~~~~~~~~ ~~~ ~~~~~~~. ~~~ ~~~~~~~ ~~~~ ~~’~~~~~~~~~~~~ ~~~ ~~~~~ ~~~~~~~~ ~~~~~~~~ partout ailleurs dans ~~~ ~~~~~~. ~~~ ~~~ ~~~~~ ~~~~~~~~ ~~ ~~’~~~~~~ ~~~~ wokisme ~~~ cancel culture, ~~~ ~~~~~~ ~~~~~ ~~~ ~~~~~~~~ ~~~~~~ ~~~ ~~~~~~~~ ~~~~~~~~~~~~~ ~~~ ~~~ ~~~~~~~ ~~~~~~~~~~. ~~~~~~~~ lutter ? C’est ~~~ ~~~~ ~~~ ~~~~~~ ~~~~~~~ ~~~ ~~~~ ~~~ ~~~~, ~~~ ~~~~ ~~~ ~~~~~~ ~~~~~~~ ~~~~~~ ~~~~~ ~~~ ~~~~, ~~~~~~~ ~~~ ~~~~~ ~~~ ~~~~~~~~~~~, ~~~~~~~~~ ~~~~~~~ ~~~ ~~~~~ Sublicius, le général ~~~~~~ ~~~ ~~~~~ ~~~ ~~~~~~~~. ~~~~~~~ ~~~~~-~~~ ~~~~-~~~~ ~~~~~ ~~~ ~~~~~~ ~~~~~~ ~~~ ~~~~~~~, ~~~ ~~~ ~~~~~ ~~~~~ ~~~~ ~~~~~ ~~~~~~~~ ~~~~~~~~~~~. ~~~ ~~~ ~~~~ ~~~~~~~ ~~~ présence je vois ~~~~ ~~~~~~ ~~~ ~~~~~~~~~ ~~~ ~~~~ ~~~~~~~, ~~~~~~~~~~~~~~. ~~~ ~~~~~~~~~ ~~~~~~ ~~~~ ~~~~~~ ~~’~~~~~~, ~~~~ ~~~ ~~~~~ ~~~~~~~~~ ~~~~ ~~~~ ~~~~~. ~~~ ~~~~~~~~~ ~~~~~~~~ ~~~~ ~~~~~~~~~~~ ~~~~~~~~~~~~~~ à toute épreuve, ~~~, ~~ ~~~ ~~~~~~~~~~ ~~~~~~~, ~~~ ~~~~~ ~~~ ~~~~~~~ ~~’~~~~~~~~~~ ~~~~ ~~~~~ ~~~~~~~~, ~~~~~~ ~~~~ ~~~~~~~ ~~~ ~~~~~ ~~~ ~~~ ~~~~~ ~~~ ~~~~~ ~~’~~~~~~~~ cévenol.\nZemmour ~~~~~~ ~~’~~~~~~~ d’un retournement possible, ~~~~~~~~~~~. ~~~~~ ~~~ ~~~~~~~~ ~~~ ~~~~ ~~~~~~~~~ ~~~ ~~~~~~~~~ ~~~~~~ ~~’~~~~ ~~~~~~~~ ~~~~~~~~~~~ ~~~ ~~~~~ ~~~ ~~~’~~~~ ~~~~~~~~ ~~~~~ ~~~~ ~~~~, ~~~~~ ~~~~~~~ ~~~~ ~~~ ~~~ ~~~~~, moi ; ou, ~~ ~~~~~~~, ~~~~~~ ~~~ ~~~~~ ~~~ ~~~~ ~~~~~ ~~~ ~~~~~, ~~~~~ ~~~~~~~~~~~ ~~~~~, ~~~~~~ ~~~~ ~~~~~~~ ~~~~~ ~~~~~~~ ~~ ~~~~~~~~, ~~~~~ ~~~~~ ~~~~~~~~~. ~~~ ~~~ ~~~~~, ~~~ ne désire pas ~~~~~ ~~~ ~~~~~~. ~~~~~~~~~~ ~~~ ~~~ ~~~~~ ~~~~~ ~~~~~. ~~~~~ ~~~~ ~~~ ~~~~ ~~~~~~~~~ ~~~~ ~~~ ~~~~~.\nvoir l’entrée du dimanche 3 octobre 2021 et ses 3 images dans Le Jour ni l’Heure


Cotonou - Wikipedia\nCotonou pe Kotonou eo kêr vrasañ republik Benin en Afrika. Ar gêr-benn armerzhel eo ivez koulz ha sez ar gouarnamant. Hogen Porto Novo eo kêr-benn ar stad, p'emañ ar parlamant enni. E 2005 e oa 690 584 a annezidi.\nWar an hent, e Cotonou\nDont a ra anv kêr eus ar gerioù Ku-Tonu, a dalvez "genoù stêr ar marv" pe "aber ar marv" e foneg, ur yezh komzet er vro. Ur geriadenn pesketaerien e oa Cotonou da gentañ, war bord ar Mor Atlantel hag e-kichen ur vorlenn ; tamm-ha-tamm eo deuet da vezañ ur porzh a bouez.\nBetek an XVIIIvet kantved e oa Cotonou e Rouantelezh Dahomey. E 1851 e voe sinet un emglev etre gouarnamant Bro-C'hall ha roue Dahomey evit ma c'hallfe Gallaoued en em staliañ d'ober kenwerzh e Cotonou. Er bloavezh 1883 e oa bet aloubet Cotonou gant an arme c'hall, evit mirout ouzh ar Saozon da aloubiñ an dachenn.\nE Cotonou e vez fardet eoul palmez, bier, simant, hag ivez kirri-tan ha marc'hoù-houarn. Ezporzhiañ a reer koad, baoksit, houarn ha tireoul, eztennet eus strad ar mor dirak Cotonou.\nAdtapet diwar « https://br.wikipedia.org/w/index.php?title=Cotonou&oldid=1768299 »\nDernière modification le 5 Gwe 2017, à 23:40\nKemmoù diwezhañ degaset d'ar bajenn-mañ d'an 5 Gwe 2017, da 23:40.


Dic Jones - Wikipedia\nDic Jones (30 Meurzh 1934 – 18 Eost 2009) a oa ur barzh kembraek hag ul labourer-douar eus Ceredigion. Arc'hdrouiz Gorsedd Kembre e voe ivez.\nGanet e voe Richard Lewis Jones e Tre'r-ddôl e hanternoz Ceredigion.Mab d'ul labourer-douar e oa ha labourer-douar e voe ivez, war un atant bihan, "Fferm yr Hendre" e Blaenannerch e kreisteiz Ceredigion.\nDont a reas Dic Jones da vezañ anavezet pa c'hounezas pemp gwech diouzhtu kador Eisteddfod yr Urdd er bloavezhioù 1950. E 1966 e c'hounezas kador an Eisteddfod Genedlaethol en Aberafan, gant ur varzhoneg anvet Cynhaeaf.\nEmbann a reas ul levr diwar-benn e vuhez betek 1973, gant an titl Os Hoffech Wybod e 1989. En Eisteddfod Vroadel 2007 e voe anvet Dic yr Hendre, e anv-barzh, da arc'hdrouiz da gemer lec'h Selwyn Iolen. Sed a reas en Eisteddfod Kerdiz e 2008, met e 2009 ne c'hallas ket mont da Eisteddfod Y Bala, abalamour ma oa fall e yec'hed.\n↑ "Dic Jones: Archdruid of Wales and master poet in the strict metres of", The Independent (2009-08-21).\nAdtapet diwar « https://br.wikipedia.org/w/index.php?title=Dic_Jones&oldid=1775338 »\nKemmoù diwezhañ degaset d'ar bajenn-mañ d'an 15 Du 2017, da 16:33.


KARTENN-ANV – PASEPORZH | Ville de Vannes\nKARTENN-ANV – PASEPORZH\nGOULENN KARTENN-ANV GOULENN PASEPORZH\nRoet e vez ar Gartenn-anv diàr c’houlenn an den. Testeniiñ a ra e vroadelezh frañsez. Digoust eo hag e-pad 15 vlez emañ e talvoud.\nKemer emgav enlinenn\nPRIENTIÑ E EMGAV EN TI-KÊR\nEvit aesaat ho tifrae e c’hellit rakleuniiñ ar furmskrid goulenn enlinenn a-raok hoc’h emgav en ti-kêr.\nRakgoulenn ma c’hartenn-anv enlinenn\nAR PEZHIOÙ DA BOURCHAS\nAr prouennoù ret evit goulenn ur gartenn-anv zo doc’h ma vezit major pe minor, ma’z eo ho koulenn kentañ pe ur goulenn adneveziñ, m’ho peus ur paseporzh (pe ma n’ho peus ket)…\nLennit roll ar prouennoù\nLennit ar reoladoù evit al luc’hskeudennoù identelezh\nTrawalc’h zo get ul luc’hskeudenn identelezh evit ar c’hartennoù-anv.\nRazh ar c’houlennerion a rank bout àr al lec’h pa vez kaset an teuliad pe pa vez tapet ar gartenn-anv.\nEvit an dud vajor e talv ar gartenn-anv 15 vlez abaoe ar 1añ a viz Genver 2014, n’o deus an dud tra erbet da ober.\nEvit an dud vinor e talv ar gartenn-anv 10 vlez.\nE-pad ur memes emgav e c’hellit kas genoc’h ur goulenn kartenn-anv hag ur goulenn paseporzh.\nAr paseporzh zo ur goulenn monet ha donet, a brou identelezh an den. Getañ e c’heller prouiñ e identelezh hag ar vroadelezh frañsez pa vezer kontrollet en harzoù pe pa vez graet kontrolloù er broioù estren.\nRakgoulenn ma faseporzh enlinenn\nAr prouennoù ret evit goulenn ur paseporzh zo doc’h saviad an dud : major pe vinor, goulenn kentañ pe goulenn adneveziñ… E pep degouezh e ranker pourchas ul luc’hskeudenn, ur brouenn annez hag un timbr kemedel.\nLennit roll ar prouennoù evit ar paseporzh\nGellout a rit preniñ ho timbroù kemedel : enlinenn e timbres.impots.gouv.fr, e ti ur marc’hadour-butun pe pa vezit o sevel ho rakgoulenn. E Frañs emañ an timbr kemedel e 86 € evit ur major, e 42 € evit ur minor ouzhpenn 15 vlez hag e 17€ evit ur minor edan 15 vlez.\nRazh ar c’houlennerion a rank bout àr al lec’h pa vez kaset an teuliad pe pa vez tapet ar paseporzh.\nEvit ar vinored : ret eo bout àr al lec’h pa vez kaset an teuliad. N’eus nemet ar vinored ouzhpenn 12 vlez hag a rank bout àr al lec’h pa vez tapet ar paseporzh (louc’hoù).


Deadlands: Reloaded - Wikipedia\nDeadlands: Reloaded a zo stumm nevesañ ar c'hoari rol (taol) Deadlands. Implijout a ra ar sistem c'hoari Savage Worlds. Embannet eo gant Pinnacle Entertainment Group.\n2 Reolenn diazez ar c'hoari\n3 Ar c'hoarierien\n4 Mestr ar c'hoari\nEmbannet eo bet Deadlands: Reloaded e miz Mae 2006. Skrivet eo bet gant Shane Lacy Hensley. Al levr pennañ a zo 256 pajenn dezhañ. Meur a-wech eo bet embannet en-dro ar c'hoari, gant stummoù disheñvel.\nReolenn diazez ar c'hoariAozañ\nDeadlands: Reloaded a implij ar sistem c'hoari Savage Worlds. Ma vez ar c'hoant gant ar c'hoarier d'ober tra pe dra eo ret dezhañ tennañ un diñs gant un talvoud disheñvel hervez barregezhioù an dudenn. Ar pal a zo tizhout 4 d'an nebeutañ. Barregezhioù an dudennoù a za eus 4 da 12 (4, 6, 8, 12). Hervez ar barregezh-se e vez divizet peseurt diñs teurel.\nSkouer: Un dudenn gant 6 e nerzh a c'hell fiñval ur mein ma tap 4 pe muioc'h gant un diñs 6 fas. Un dudenn gant 8 e nerzh a c'hell fiñval ur mein ma tap 4 pe muioc'h gant un diñs 8 fas. Aesoc'h eo neuze.\nAmpartiz an dudennoù war tachenn pe dachenn a vez divizet gant ar c'hoarier e penn kentañ ar c'hoari. Dibosupl e vo d'ar c'hoarier kaout un dudenn speredek kennañ ha kreñv kennañ.\nPal ar c'hoarierien a zo da gentañ penn kaout plijadur da jubennañ un dudenn en ur bed mod Western. C'hoarierien 'zo a gavo ivez plijadur en emgannoù, lod all er gaozadennoù gant tudennoù all ar c'hoari ha c'hoarierien all c'hoazh a vo plijet gant endro ar c'hoari. N'eus pal resis ebet evit troioù kaer an dudennoù. Ar blijadur tapet gant ar c'hoarierien ha pal o troioù kaer a zo hervez mestr ar c'hoari.\nMestr ar c'hoariAozañ\nMestr ar c'hoari a vez graet deus ar c'hoarier ha n'en deus dudenn ebet. Holl galloudus eo war ar c'hoarierien all. E pal dezhañ a zo lakaat ar c'hoarierien all da bevañ troioù kaer dibar, plijus. A-benn en ober ez eo ret dezhañ mestroniañ reolennoù ar c'hoari ha anavezout mat petra a blij d'ar c'hoarierien all. Konter an istor eo ivez, dezhañ da sevel unan.\nAdtapet diwar « https://br.wikipedia.org/w/index.php?title=Deadlands:_Reloaded&oldid=1958558 »\nKemm diwezhañ d'an 15 C'hwe 2022 da 11:29\nKemmoù diwezhañ degaset d'ar bajenn-mañ d'an 15 C'hwe 2022, da 11:29.